hotchpotch/miracl-hf-unified huggingface dataset:
ద్వారం అనంత వెంకటస్వామి
ద్వారం అనంత వెంకటస్వామి కర్ణాటక సంగిత విద్వాంసుడు.
ఆయన ప్రముఖ సంగీతకారుడు, గాంధర్వ విద్యాభూషణ, సంగీత కళా ప్రపూర్ణ ద్వారం భావనారాయణ రావు మరియు వరదమ్మ దంపతులకు జన్మిచారు. ఆయన ప్రముఖ వాయులీన విద్వాంసుడు, సంగీత కళానిధి అయిన ద్వారం వెంకటస్వామి నాయుడు యొక్క మనుమడు. సంగీత ప్రపంచంలో "ద్వారం" యింటిపేరు ప్రసిద్ధి చెందినది. అదే కోవలో ఆయన మరియు ఆయన సహోదరులు సంగీత జ్ఞానాన్ని వారసత్వ సంపదగా పొందారు. స్వామి తన బాల్యంలో తన తల్లిదండ్రుల వద్ద సంగీత శిక్షనను పొందారు. ఆయన కర్ణాటక సంగీతంలో అనేక కార్యక్రమాలను నిర్వహించారు. ఆయన తన ప్రియమైన తండ్రిగారైన భావనారాయణ రావు వద్ద నుండి వాయులీన సంగీతం అభ్యసించారు. ఆయన తన పాఠశాలలో అనేక సంగిత పోటీలను నిర్వహించి విజేతలకు అనేక పతకాలను యిచ్చేవారు. ఆయన సోదరి ద్వారం లక్ష్మి ప్రముఖ సంగీత విద్వాంసురాలు. ఆమె దూరదర్శన్ మరియు ఆల్ ఇండియా రేడియోలలో జాతీయ సమైక్యతపై ప్రత్యేక కార్యక్రమాలలో ప్రసిద్ధి పొందిన గాయని. ఆయన తన సోదరితో కలసి పాటలు పాడారు.
ఆయన గీతం కళాశాల నుండి సివిల్ ఇంజనీరింగు డిగ్రీని పొందారు. అదే విధంగా పబ్లిక్ రిలేషన్స్ లో అదనంగా వేరొక డిగ్రీని పొందారు. ఆయన ప్రస్తుతం విశాఖపట్నం లోని స్టీలు ప్లాంటిలో జూనియర్ డివిజినల్ ఇంజనీరుగా 1990 నుండి పనిచేస్తున్నారు. అచట 1995 నుండి అచట కార్పొరేట్ కమ్యూనికేషన్స్ విభాగంలో పనిచేస్తున్నారు. ప్రవృత్తి పరంగా పాటలు వివిధ కార్యక్రమాలలో పాడుతుంటారు.
ఆయనకు "జవహర్లాల్ నెహ్రు" అవార్డును విశాఖపట్నం స్టీలు ప్లాంటు వారిచే అందుకున్నారు. 
ఆయన మణిశ్రీని వివాహం చేసుకున్నారు. ఆమె శ్రీసత్యసాయి విద్యావిహార్ లో ఉపాధ్యాయినిగా పనిచేస్తున్నారు. వారికి ఒక కుమార్తె (ద్వారం శ్రీమెహర్ భావన), ఒక కుమారుడు (ద్వారం శ్రీ సాయి ఈశ్వర్)
ద్వారం దుర్గా ప్రసాదరావు
ద్వారం దుర్గా ప్రసాదరావు ప్రసిద్ధ వాయులీన విద్వాంసులు. ఆయన విజయనగరం లోని మహారాజా ప్రభుత్వ సంగీత నృత్య కళాశాలకు ప్రిన్సిపాల్ (1982–2000) గా పనిచేసారు. దాదాపు 60 ఏళ్లుగా సంగీత క్షేత్రంలో చేసిన అశేష కృషికి గుర్తింపుగా కేంద్ర ప్రభుత్వం ఆయనకు సంగీత నాటక అకాడమీ అవార్డును ప్రకటించింది. ఆయన విజయనగరంలోని ‘మహారాజా ప్రభుత్వ సంగీత కళాశాల’లో 22 ఏళ్లు లెక్చరర్‌గా, 18 ఏళ్లు ప్రిన్సిపాల్‌గా చేశారు.
ఆయన ప్రసిద్ధ విద్వాంసుడు ద్వారం నరసింగరావు నాయుడుకు జన్మించారు. ఆయన ప్రసిద్ధ వాయులీన విద్వాంసుడు ద్వారం వెంకటస్వామి నాయుడు యొక్క మనుమడు. వీరితో పాటు సోదరుడు ద్వారం సత్యనారాయణ రావు మరియు సోదరి ద్వారం మనోరమ కూడా శాస్ర్తియ సంగీత సంప్రదాయాన్ని కొనసాగిస్తున్నారు. ఆయన ఆలిండియా రేడియో సంగీత సమ్మేళనాలలో పాల్గొన్నారు.
భండారు (ఇంటి పేరు)
""తెలుగువారిలో మరికొందరి ఇంటిపేరైన బండారు తో పొరబడద్దని మనవి.""
భండారు (Bhandaru) తెలుగువారిలో కొందరి ఇంటి పేరు. భండారు అన్న ఇంటిపేరు ఆ వంశస్థులు పూర్వం చేసిన వృత్తిని బట్టి ఏర్పడింది. భండారం (ఖజానా) విభాగంలో పూర్వీకులు ఉద్యోగవిధులు నిర్వర్తించడం వల్ల వీరికి ఈ ఇంటిపేరు వచ్చింది.
ద్వారం మనోరమ
ద్వారం మనోరమ కర్ణాటక సంగీత విద్వాంసురాలు. ఈమె సికింద్రాబాదు, హైదరాబాదు కళాశాలలలో పిన్సిపాల్‌గా ఉద్యోగం చేసి మంచి ఖ్యాతి సంపాదించి తదుపరి అనేక మందికి విద్యాదానం చేసారు.
ఈమె ప్రసిద్ధ వాయులీన విద్వాంసుడూ ద్వారం వెంకటస్వామినాయుడు మనుమరాలు. ఆమె ప్రసిద్ధ వాయులీన విద్వాంసుడు ద్వారం నరసింగరావు నాయుడు మరియు హేమలత దంపతులకు జన్మించింది. ఆమె తన తాతయ్య ద్వారం వెంకటకృష్ణ నాయుడు వద్ద సంగీత శిక్షణ పొందారు. ఈమె సహోదరులలో ద్వారం దుర్గా ప్రసాదరావు విజయనగరం మహారాజా సంగీత కళాశాలలో ప్రధానాధ్యాపకునిగా పనిచేసి పదవీవిరమణ చేసారు. రెండవ సోదరుడు ద్వారం సత్యనారాయణ రావు కూడా కర్ణాటక సంగీతకారుడు. ఈమె మృదుభాషిణి. అతి మృదు వాయులీన విదుషీమణి. చక్కగా పాట కూడా పాడుతుంది. అనేక మంది మహా విద్వాంసులకు అలవోకగా సునాయాసంగా హాయిగా తీయగా అనుకూలంగా ప్రక్క వాద్యం వాయించినది. సోలో శైలి, గాత్ర శైలులలో కూడా మేటి ధీమణి. సునాదం, గంభీర నాదం, సంప్రదాయ శైలి తన సొమ్ము. ఈమె భర్త "పూసర్ల రమణబాబు". ఆమె 2007లో ఆమె తండ్రి ద్వారం నరసింగరావు గారి జన్మదినం సందర్భంగా విశాఖపట్నలో కచేరీ ఇచ్చారు.
ఆమె తన 8వ యేట నుండి 45 యేండ్ల అపటు సోలో వాయులీన కచేరిలలొ పాల్గొంటూ మేటి సంగీతకారులుగా చరిత్రలో నిలిచారు. ఆమె ఆంధ్ర విస్వవిద్యాలయం లో సంగీతంలో గ్రాడ్యుయేట్ అయ్యారు. ఆమె ఆలిండియా రేడియో మరియు దూరదర్శన్ లలొ "ఎ" గ్రేడు వాయులీన విద్వాంసులుగా పనిచేసారు. ఆమె విజయనగరం మరియు సికింద్రాబాదుల లోని సంగిత నృత్య కళాశాలలలో వాయులీన ప్రక్రియలో అసిస్టెంట్ అధ్యాపకులుగా పనిచేసారు. తదుపరి సికింద్రాబాదులోని ఎస్.బి.ఆర్. ప్రభుత్వ కళాశాల (సంగీత మరియు నృత్యం) లో అధ్యాపకులుగా పనిచేసారు. వరంగల్ మరియు మంథని సంగీత కళాశాలలో ప్రిన్సిపాల్ గా కూడా పనిచేసారు. హైదరాబాదులోని త్యాగరాజ ప్రభుత్వ సంగీత నృత్య కళాశాలలో ప్రిన్సిపాల్ గా పనిచేసి పదవీ విరమణ చేసారు.
ఆమె 1965లో భారత రాష్ట్రపతి నుండి ఆల్ ఇండియా రేడియోలో ఉత్తమ వాయులీన ఆర్టిస్టు గా పురస్కారాన్ని పొందారు. 1996 లో హైదరబాదులో నేషనల్ పీస్ అండ్ సోలిడారిటీ కౌన్సిల్ నుండి "భారత మహాన్" పురస్కారాన్ని పొందారు.
భండారు పర్వతాలరావు
భండారు పర్వతాలరావు సమాచార పౌరసంబంధాల శాఖలో పనిచేశా రు. ఈయన, ముఖ్యమంత్రులయిన మర్రి చెన్నారెడ్డి, టి.అంజయ్య, భవనం వెంకట్రామ్, కోట్ల విజయభాస్కరరెడ్డి, ఎన్.టి.రామారావుగార్ల వద్ద పబ్లిక్ రిలేషన్స్ ఆఫీసర్‌గా పనిచేశారు. పదవీ విరమణ అనంతరం 2006, ఆగస్టు 21న పుట్టపర్తిలో మరణించారు.
ద్వారం సత్యనారాయణ రావు
ద్వారం సత్యనారాయణ రావు కర్ణాటక సంగీత విద్వాంసులు. ఆయన ఆల్ ఇండియా రేడియోలో వాయులీన ఆర్టిస్టుగా పనిచేసారు.
ఆయన ప్రసిద్ధ వాయులీన విద్వాంసుడు ద్వారం వెంకటస్వామినాయుడు మనుమడు. ఆయన ప్రసిద్ధ వాయులీన విద్వాంసుడు ద్వారం నరసింగరావు నాయుడు మరియు హేమలత దంపతులకు జన్మించారు. ఆమె తన తాతయ్య ద్వారం వెంకటకృష్ణ నాయుడు వద్ద సంగీత శిక్షణ పొందారు. ఆయన సహోదరులలో సోదరుడు ద్వారం దుర్గా ప్రసాదరావు విజయనగరం మహారాజా సంగీత కళాశాలలో ప్రధానాధ్యాపకునిగా పనిచేసి పదవీవిరమణ చేసారు. సోదరి ద్వారం మనోరమ కూడా కర్ణాటక సంగీత విద్వాంసురాలు. ఆమె హైదరాబాదులోని త్యాగరాజ ప్రభుత్వ సంగీత నృత్య కళాశాలలో ప్రిన్సిపాల్ గా పనిచేసి పదవీ విరమణ చేసారు.
ద్వారం వెంకటకృష్ణ గణేష్ త్యాగరాజ్
ద్వారం వెంకటకృష్ణ గణేష్ త్యాగరాజ్ కర్ణాటక సంగీత విద్వాంసుడు. ఆయన ప్రముఖ వాయులీన విద్వాంసుడు ద్వారం వెంకటస్వామి నాయుడు గారి మనుమడు.
ఆయన ప్రముఖ సంగీతకారుడు, ద్వారం వెంకటస్వమినాయుడు గారి కుమారుడు అయిన ద్వారం భావనారాయణ రావు మరియు వెంకటవరదమ్మ దంపతులకు జన్మించారు. ఆయన సహోదరులలో ద్వారం లక్ష్మి మరియు ద్వారం అనంత వెంకటస్వామి లు కూడా ప్రముఖ సంగీత విద్వాంసులు మరియు గాయకులు.
ఆయన తన తల్లిదండ్రుల నుండి ప్రాథమిక సంగీత శిక్షణ పొందారు. తరువాత ఆయన సంగీత కళానిథి మరియు పద్మభూషణ పురస్కార గ్రహీత శ్రీమతి ఎం.ఎల్.వసంత కుమారి, డి.కె.జయరామన్, ప్రొఫెసర్ టి.ఆర్ సుబ్రహ్మణ్యన్, పి.సూర్యారావు మరియు సంగీత కళానిథి శ్రీ నేదునూరి కృష్ణమూర్తివద్ద సంగీత జ్ఞానాన్ని అభ్యసించారు.
ఆయన మృదంగాన్ని కె.వీరభద్రరావు, సి.హెచ్.కృష్ణమూర్తి, ముళ్ళపూడి శ్రీరామమూర్తి గార్ల వద్ద అభ్యసించారు. ఆయన లైట్ మ్యూజిక్ ను తిరుపతి రామానుజ సూరి వద్ద నేర్చుకున్నారు. హిందూస్తానీ సంగీతాన్ని జె.వి.ఎస్.రావు వద్ద అభ్యసించారు.
ఆయన తన 29 మంది శిష్యులతో కలసి విశాఖపట్నం లోని కళాభారతి వద్ద విశాఖ మ్యూజిక్ అకాడమీ మరియు నాద సుధా తరంగిణి నిర్వహించిన అన్నమయ్య జయంతి ఉత్సవాల్లో పాల్గొని కచేరీ చేసారు.
ఎండోస్కోప్
ఎండోస్కోప్ అనగా ఎండోస్కోపీ విధానంలో శరీరం లోపల చూడటానికి ఉపయోగించే మైక్రో కెమెరా కలిగిన ఒక వెలుగునిచ్చే ఆప్టికల్, ఇది సాధారణంగా సన్నని మరియు గొట్టపు పరికరం. ఇది గొంతు లేదా అన్నవాహిక వంటి అంతర్గత అవయవాలు పరిశీలించుటకు ఉపయోగించబడుతుంది. ఈ రకపు ప్రత్యేకమైన పరికరాలకు తరువాత ఏ అవయవ లక్ష్యంగా ఉపయోగించబడుతున్నవో ఆ అవయవ పేరు వచ్చేలా పేరు పెట్టబడ్డాయి. ఉదాహరణలుగా మూత్ర కోశ అంతర్దర్శిని (మూత్రాశయం), మూత్ర పిండ అంతర్దర్శిని (కిడ్నీ), శ్వాస నాళ అంతర్దర్శిని (శ్వాసకోశం), కీలు లోపల దర్శిని (కీళ్ళు) మరియు పెద్దప్రేగుదర్శిని (పెద్దప్రేగు) ఉన్నాయి. ఇది ఆర్థ్రోస్కోపి వంటి శస్త్రచికిత్సలలో చూసి పరిశీలించుకోవడానికి మరియు రోగనిర్ధారణ చేసుకోవడానికి లేదా శస్త్రచికిత్సలు చేయడానికి ఉపయోగించవచ్చు.
యాంత్రిక శాస్త్రం
యాంత్రిక శాస్త్రం అనేది ఏదైనా భౌతిక పదార్థాల మీద బలం ప్రయోగించినపుడు లేదా వాటికి స్థాన చలనం కలిగించినపుడు వాటి లక్షణాలను వివరించే శాస్త్రం. అలాంటి చలనానికి లోనైన వస్తువులు వాటి పరిసరాల మీద ఎలాంటి ప్రభావం చూపిస్తాయో కూడా ఈ శాస్త్రం తెలియజేస్తుంది. ఈ శాస్త్రం యొక్క మూలాలు ప్రాచీన గ్రీకు తత్వవేత్తలైన అరిస్టాటిల్, మరియు ఆర్కిమెడిస్ రచనల్లో ఉన్నాయి. ఆధునిక యుగం ప్రారంభంలో ఒమర్ ఖయ్యాం, గెలీలియో, కెప్లర్, న్యూటన్ లాంటి ప్రఖ్యాత శాస్త్రవేత్తలు ఇప్పుడు సాంప్రదాయ యాంత్రికశాస్త్రంగా పిలువబడుతున్న శాస్త్రానికి పునాది వేశారు. ఇది సాంప్రదాయ భౌతికశాస్త్రంలో ఒక భాగం. ఇందులో స్థిరంగా ఉండే అణువులు, లేదా కాంతి వేగం కన్నా బాగా తక్కువ వేగంతో కదులుతూ ఉన్న అణువుల గురించి వివరణ ఉంటుంది.
యాంత్రిక శాస్త్రాన్నే సాంప్రదాయ యాంత్రిక శాస్త్రం, మరియు క్వాంటమ్ యాంత్రిక శాస్త్రం అని రెండు భాగాలుగా విభజించవచ్చు. సాంప్రదాయ యాంత్రిక శాస్త్రం ప్రాచీనమైనది. దీనికి ప్రఖ్యాత శాస్త్రవేత్త న్యూటన్ రాసిన "ప్రిన్సిపియా మేథమేటికా" అనే పుస్తకంలో ప్రస్తావించిన మూడు సూత్రాలు పునాది. క్వాంటమ్ యాంత్రిక శాస్త్రం ఇరవయ్యో శతాబ్దం మొదటి భాగంలో అభివృద్ధి చేయబడింది. ఈ రెండు శాస్త్రాలు కలిసికట్టుగా ప్రస్తుత భౌతిక ప్రపంచాన్ని శాస్త్రీయంగా అర్థం చేసుకోవడానికి ఉపకరిస్తున్నాయి.
తొట్టెంపూడి వేణు
తొట్టెంపూడి వేణు ఒక ప్రముఖ తెలుగు సినీ నటుడు.
వేణు ధార్వాడ్ ఇంజనీరింగ్ కళాశాల నుంచి ఇంజనీరింగ్ పూర్తి చేసి సినిమా పరిశ్రమకు వచ్చాడు. మొదటగా భారతీరాజా దర్శకత్వంలో ఓ సినిమాలో కథానాయకుడిగా నటించే అవకాశం వచ్చింది. కానీ ఆ సినిమా కొన్ని అవాంతరాల వల్ల మధ్యలోనే ఆగిపోయింది. వేణు స్నేహితుడైన వెంకట శ్యామ్ ప్రసాద్ ఎస్పీ ఎంటర్టైన్మెంట్స్ అనే సినీ నిర్మాణ సంస్థ స్థాపించాడు. ఆ సంస్థ సారథ్యంలో కె.విజయ భాస్కర్ దర్శకత్వంలో 1999లో వచ్చిన స్వయంవరం అనే సినిమా వేణు తొలి సినిమా. ఇందులో లయ కథానాయికగా నటించింది. లయకు కూడా ఈ సినిమా మొదటిది. ఈ సినిమా బాక్సాఫీసు వద్ద విజయం సాధించింది. ఆ సినిమాలో నటనకు వేణుకు నంది స్పెషల్ జ్యూరీ అవార్డు వచ్చింది. తరువాత ఎస్పీ ఎంటర్టైన్మెంట్స్ సారథ్యంలోనే 2000లో వచ్చిన చిరునవ్వుతో అనే సినిమా కూడా విజయాన్ని చవిచూసింది.
ఇంప్లాంట్
ఇంప్లాంట్ అనగా తప్పిపోయిన జీవ సంబంధిత నిర్మాణం స్థానానికి, పాడైపోయిన జీవ సంబంధిత నిర్మాణానానికి ఆదరువుగా, లేదా ఇప్పటికే ఉన్న జీవ సంబంధిత నిర్మాణాన్ని పెంపొందించటానికి తయారుచేయబడిన వైద్య పరికరం. మెడికల్ ఇంప్లాంట్లు అనేవి ట్రాన్స్‌ప్లాంట్ కు భేదమునుచూపగల మానవ నిర్మిత పరికరాలు, ఇది ట్రాన్స్‌ప్లాంటెడ్ బయోమెడికల్ కణజాలం. ఇంప్లాంట్ల యొక్క ఉపరితలం బాడీ చాలా ఫంక్షనలను ఆధారంగా చేసుకొని తయారు చేయబడే టైటానియం, సిలికాన్, లేదా అపటైటీ వంటి జీవవైద్య పదార్థం యొక్క తయారీ అయుండవచ్చు. కొన్ని సందర్బాలలో ఇంప్లాంట్లు ఎలక్ట్రానిక్స్ కలిగివుంటాయి ఉదాహరణకు: కృత్రిమ పేస్ మేకర్ మరియు కోక్లీర్ ఇంప్లాంట్లు. కొన్ని ఇంప్లాంట్లు, లోపల అమర్చే మాత్రలు లేదా ఔషధ-ఈలుటింగ్ స్టెన్ట్స్ రూపంలో చర్మము క్రింద ఔషధ సరఫరా చేసే పరికరాల వంటివిగా జీయక్రియాత్మకమైనవి.
మహల్లో కోకిల
మహల్లో కోకిల వంశీ రాసిన తెలుగు నవల. చతుర పత్రిక నవలల పోటీలో బహుమతి పొందింది. పూర్ణోదయా మూవీ క్రియేషన్స్ బ్యానర్లో నవలా రచయిత వంశీ సితార సినిమాగా తీశారు.
యనమదల కాశీ విశ్వనాథ్
యనమదల కాశీ విశ్వనాథ్ తెలుగు సినీ నటుడు, మరియు దర్శకుడు. నువ్వు లేక నేను లేను ఆయన దర్శకత్వం వహించిన మొదటి సినిమా. దర్శకుడు కాక మునుపు ఆయన సుమారు 25 సినిమాలకు అసిస్టెంట్ డైరెక్టరు, అసోసియేట్ దర్శకడు, కో డైరెక్టరుగా పనిచేశాడు. నటుడిగా ఆయన మొదటి సినిమా రవిబాబు దర్శకత్వం వహించిన నచ్చావులే అనే సినిమా. ఈ సినిమాలో కథానాయకుడి తండ్రి పాత్ర పోషించాడు. ఆ సినిమా నుంచి ఆయన నటుడిగా కొనసాగుతున్నాడు. తొంభైకి పైగా సినిమాల్లో నటించాడు. 
కాశీవిశ్వనాథ్ తూర్పుగోదావరి జిల్లా, రాజమహేంద్రవరంకు దగ్గర్లోని సీతానగరం మండలం, పురుషోత్తపట్నం లో జన్మించాడు. ఆయన తల్లిదండ్రులు భూగోపాలరావు, మంగమణి. ప్రాథమిక విద్య తన స్వగ్రామంలోనే పూర్తి చేశాడు. పోలవరం ప్రభుత్వ పాఠశాలలో ఆరు నుంచి పన్నెండో తరగతి దాకా చదివాడు. రాజమండ్రిలో బీ.కాం పూర్తి చేశాడు.
బాల్యంలో ఆయన బంధువులకు సినిమా హాలు ఉండేది. అందులో ఆయన ఉచితంగా సినిమాలు చూసేవాడు. వాటిని చూసి స్ఫూర్తి పొంది చిన్న కథనాలు రాసుకుని అమ్మకు వివరించేవాడు. ఆమె కూడా ప్రోత్సహించేది. ఇంటర్మీడియట్ చదువుతున్నపుడు వారి ఊరికి దగ్గరలో బాలచందర్ దర్శకత్వంలో తొలి కోడి కూసింది అనే సినిమా షూటింగ్ జరగడం చూశాడు. అప్పటి నుంచి సినీరంగం వైపు ఆకర్షితులయ్యాడు. కుటుంబ సభ్యులకి ఆ విషయాన్ని తెలియ జేశాడు. తనకి సోదరుడి వరసయ్యే గద్దె రత్నాజీ రావు ప్రోత్సాహంతో చెన్నై వెళ్ళి కానూరి రంజిత్ కుమార్ అనే నిర్మాతను కలిశాడు. అప్పుడు ఆయన విజయనిర్మల దర్శకత్వంలో లంకె బిందెలు అనే సినిమా తీస్తున్నాడు. ఈయన ఆ సినిమాకు సహాయ దర్శకుడిగా చేరాడు.
చతుర పత్రిక
చతుర పత్రిక ఈనాడు గ్రూపుచే నిర్వహించబడుతున్న మాస పత్రిక. ఇందులో ప్రతి నెలా ఒక నవల ప్రచురించబడుతుంది.
తమిళ సినిమా
తమిళ సినిమా లేదా కోలీవుడ్ కేంద్రంగా పనిచేస్తున్న భారతీయ సినిమా పరిశ్రమలో ఒక భాగము. కోడంబాకం మరియు హాలీవుడ్ పదాలను స్వీకరించి తమిళ సినిమా పరిశ్రమ కోలీవుడ్‌గా పిలువబడుతున్నది. దక్షిణభారతదేశంలో మొదటిసారిగా మూకీ కథా చిత్రం ‘కీచకవధ’ 1916 లో ఆర్.నటరాజ మొదలియార్‌ నిర్మించాడు. భారతదేశంలో మొట్టమొదటి టాకీ "ఆలం ఆరా" విడుదలయిన ఏడు నెలలకే అంటే 1931 అక్టోబరు 31న మొట్టమొదటి తమిళ టాకీ (బహుభాషా చిత్రం) "కాళిదాస్" విడుదయ్యింది."
1939లో మద్రాస్ స్టేట్ వినోదపు పన్ను చట్టాన్ని అమలు చేసింది. చెన్నైను బాలీవుడ్ కు, దక్షిణ భారతీయ భాషా చిత్రాలకు, శ్రీలంక సినిమాకు రెండవ కేంద్రంగా మలచడంలో తమిళ సినిమా తన ప్రభావాన్ని చూపింది. 
మలేసియా, సింగపూర్, మరియు పశ్చిమ దేశాలలోని తమిళప్రజల చలనచిత్ర నిర్మాణానికి తమిళ సినిమా పరిశ్రమ ప్రేరణగా నిలిచింది.
పురుషులపై గృహ హింస
పురుషులపై గృహ హింస (ఆంగ్లం: ) వైవాహిక బంధాలలో, సహ జీవనంలో, ప్రేమ వ్యవహారాలలో మరియు కుటుంబాలలో పురుషులు లేదా బాలుర పై జరిగే గృహ హింస. స్త్రీలపై గృహ హింస వలె పురుషులపై గృహ హింస కూడా నేరముగా పరిగణించబడిననూ ఈ చట్టాలలో, వాటి అమలులో, వాటికి పడే శిక్షలలో తేడాలు ఉన్నాయి.
స్త్రీలు తమపై జరిగే గృహహింసను అధికారులకు ఫిర్యాదు చేయమనే ప్రోత్సాహం వారికి బహిరంగంగానే లభిస్తుంది. కానీ పురుషుల విషయంలో ఈ ప్రోత్సాహం కొరవడుతుంది. పైగా మగతనం లేని వాడు/నపుంసకుడు వంటి ఆరోపణలు ఎదుర్కొనవలసివస్తుందనే భయంతో చాలా మంది పురుషులు కూడా వారిపై జరిగే గృహహింసను బయటికి చెప్పలేకపోతారు. కుటుంబ, వైవాహిక, ప్రేమ బంధాలలో స్త్రీలపై జరిగే గృహ హింసనే గృహ హింసగా పరిగణించటం, పురుషులపై జరిగే గృహ హింసను గుర్తించటంలో వివక్షల వలన కూడా పురుషులు ఇటువంటి విషయాలలో మిన్నకుండి పోతూ ఉన్నారు.
పెద్ది రామారావు
పెద్ది రామారావు (మార్చి 17, 1973) తెలుగు నాటకరంగ ప్రముఖులు మరియు తెలుగు కథా రచయిత. ఆయన దూరదర్శన్‌లో చిరకాలంగా ప్రసారమయిన మెగా డెయిలీ సీరియల్‌ "రుతురాగాలు" మాటల రచయితగా తెలుగు ప్రేక్షకలోకానికి సుపరిచితులు. తెలుగు నాటకాన్ని సుసంపన్నం చేయడానికి ఆయన తన "యవనిక" పత్రిక నడిపిన రోజుల నుంచి, ఎంతో కృషి చేస్తున్నారు. మిస్ మీనా, అడ్వెంచర్స్ ఆఫ్ చిన్నారి లాంటి అద్భుత నాటకాలతో 'నాటకాని' కి లక్షల్లో ఆడియన్స్ ని సృష్టించిన ఆ అద్భుతానికి కర్త, కర్మ, క్రియ ఆయన. దర్శకత్వం, కథావిస్తరణ అన్నీ ఆయన చేయగలిగినప్పటికీ, తన విద్యార్థులకు ప్రోత్సాహం అందించి పర్యవేక్షణ చేస్తూ విద్యార్థులకు సరైన మార్గనిర్దేశనం చేస్తూ వారితో చేయించిన నిజమైన ఉపాధ్యాయుడు ఆయన.
పెద్ది రామారావు 1973, మార్చి 17న గుంటూరు జిల్లా లోని ఉన్నవ గ్రామంలో జన్మించారు. ఈయన తండ్రి పెద్ది సాంబశివరావు రిటైర్డు ఉపాధ్యాయుడు, తల్లి రామ రత్నమ్మ గృహిణి. 1991-94లో నాగార్జున విశ్వవిద్యాలయం నుండి బి.ఏ. చదివిన రామారావు, 1994-96లో హైదరాబాద్ విశ్వవిద్యాలయం లో రంగస్థల కళలశాఖలో ఎం.పి.ఏ. పూర్తిచేశారు. 1998-2003లో అదే విశ్వవిద్యాలయంలో నాటకరంగంలో పి.హెచ్.డి. పూర్తిచేశారు.
2002, మార్చి 31న తెలుగు టెలివిజన్ నటి అయన శ్రీలక్ష్మి కనకాల తో పెద్ది రామారావు వివాహం జరిగింది. వీరికి ఇద్దరు అమ్మాయిలు (ప్రేరణ, రాగలీన).
నరసరావుపేట లో చదువుకునే రోజుల్లో రామారావు ఎస్‌.ఎఫ్‌.ఐ. అనే వామపక్ష విద్యార్థి సంస్థలో పనిచేశారు. ఆంధ్ర ప్రజానాట్య మండలి సంస్థలో చేరి కార్యక్రమాల్లో పాల్గొనడం ప్రారంభించారు. ఒక దశలో ప్రజానాట్య మండలికి పూర్తి కాలపు కార్యకర్తగా 'సేవ' చేయాలని కూడా అనుకున్నారు. 1994 లో హైదరాబాద్ విశ్వవిద్యాలయం లో నాటక విభాగంలో ఎం.ఎ చేయడానికి వచ్చిన వీరు అదే విశ్వవిద్యాలయంలో పి.హెచ్.డి చేసారు. కవిత్వం రాసారు. అనేక కథలను నాటకాలుగా మలచి ప్రదర్శించారు. ఎం.ఎ., పి.హెచ్.డి. కి మధ్య గల ఏడాది కాలం ఆయన "సుప్రభాతం" పత్రికలో జర్నలిస్టు గా పనిచేసారు. సమకాలీన రాజకీయాలపై ఆసక్తికరమైన వ్యాసాలు రాసారు. ఆ కాలంలో భద్రాచలం అడవుల్లో నక్సలైట్ దళాన్ని కలసి వారి జీవన విధానంపై ఆసక్తికరమైన కథనం వ్రాసారు.
ఆయనకు దూరదర్శన్ లో ప్రసారమైన ఋతురాగాలు లో పనిచేసే అవకాశం లభించింది. అది ఆయన జీవితంలో పెద్ద మలుపు. ఈ అవకాశం ఫలితంగా ఆయనకు స్వయంగా ఆర్థిక శక్తి లభించడంతో దాని ఆసరాతో "యవనిక" అని ఒక ధియేటర్ మాస పత్రికని ప్రారంభించారు. నాటకరంగ వ్యాసాలను రాసి, వాటన్నిటిని "యవనిక" పేరుతో పుస్తక రూపంలో తీసుకువచ్చారు.
ఆయన ఆధునిక నాటకరంగానికి మూల పురుషుడు కందుకూరి వీరేశలింగం పంతులు గారి జన్మదినం ఏప్రిల్ 16 న నాటకరంగ దినోత్సవం నిర్వహణలోనూ, నాటకరంగ శిక్షణా శిబిరాలను ఏర్పాటు చెయ్యడంలోనూ క్రియాశీలక పాత్ర వహించారు. ప్రస్తుతం హైదరాబాదులోని తెలుగు విశ్వవిద్యాలయం లోని రంగస్థల కళలశాఖలో ప్రొఫెసర్ గా విధులు నిర్వర్తిస్తున్నారు.
1933 మద్రాసు కుట్ర కేసు
1933 మద్రాసు కుట్ర కేసు 1933-1934 మధ్యకాలంలో విచారణకు వచ్చిన ప్రఖ్యాత కుట్ర కేసు. మద్రాసు పోలీసులు పలువురు దేశభక్తులైన యువకులపై మోపిన కుట్రకేసును మద్రాసు మేజిస్ట్రేటు కోర్టులోనూ, ఆపైన మద్రాసు హైకోర్టులోనూ విచారించారు.
ఉప్పు సత్యాగ్రహంలోనూ, ఇతర స్వాతంత్రోద్యమాల్లోనూ పాల్గొని రాజకీయ నేరాల క్రింద 1932లో తిరుచినాపల్లి జైలులో ఉన్న పలువురు ఆనాటి యువకులపై ఈ కుట్ర కేసును పోలీసులు మోపారు.
స్మోక్ డిటెక్టర్
స్మోక్ డిటెక్టర్ లేదా స్మోక్ సెన్సార్ అనగా అగ్ని సూచిక అయుండగల పొగను గుర్తించగల ఎలక్ట్రానిక్ సర్క్యూట్ పరికరం.తెలుగులో ధూమశోధని అనిఅనవచ్చును. ఇక్కడ రెండు ప్రాథమిక పద్ధతులు ఉన్నాయి: సాధారణమైనది, స్టాండ్అలోన్ సెన్సార్లు సాధారణంగా పొగ గుర్తించినప్పుడు శబ్దం చేయడం లేదా కాంతి ఫ్లాష్ చేయడం చేస్తాయి. మరింత అధునాతనమైన సెన్సార్లు సాధారణంగా ఫైర్ అలారం ప్యానెల్, లేదా సిస్టమ్‌కు సిగ్నల్ పంపుతాయి. అత్యధిక స్మోక్ డిటెక్టర్లు ఆప్టికల్ సెన్సార్, లేదా అయనీకరణ అనే భౌతిక ప్రక్రియను గాని ఉపయోగించుకుంటాయి. అనేక సాధారణ పొగ సెన్సార్లకు బ్యాటరీలు ఉపయోగిస్తారు. బ్యాటరీలలో ఛార్జింగ్ అయిపోయినట్లయితే పొగ సెన్సార్లు పనిచేయవు, కావున బ్యాటరీలు మార్చుకోవాలి. బ్యాటరీలు "లో" ఛార్జింగ్ కు గురైనపుడు "కిచకిచ" శబ్దాలతో డిటెక్టర్లు మనకు సూచనలిస్తాయి, అప్పుడు మనం కొత్త బ్యాటరీలు వేసుకోవాలి. వీటిలో నేరుగా విద్యుచ్ఛక్తికి కనెక్ట్ చేయబడే విధానం కూడా ఉంటుంది కాబట్టి విద్యుచ్ఛక్తికి కనెక్ట్ చేసుకోవాలి, అయితే బ్యాటరీలు బ్యాకప్ కోసం ఉపయోగించుకోవాలి.
స్మోక్ డిటెక్టర్ లోని ఎలక్ట్రానిక్ సర్క్యూట్‌ను పొగ కమ్ముకోవటం ద్వారా జరిగిన మార్పులను గుర్తించిన దీనిలోని సెన్సార్‌లు సూచనలిస్తాయి.
అగ్ని ప్రమాదాలను నివారించడంలో స్మోక్ డిటెక్టర్లు ఎంతో కీలకమైనవి. జరగబోయే ప్రమాదమును ఇవి గుర్తించి ముందుగానే తెలుపటం ద్వారా ఆస్తి, ప్రాణ నష్టాలను నివారించవచ్చు.
లక్ష్మీదేవి కనకాల
లక్ష్మీదేవి కనకాల (మ. ఫిబ్రవరి 3, 2018) నాటకరంగ ప్రముఖులు, నట శిక్షకులు. థియేటర్ ఆర్ట్స్ లో రజనీకాంత్, చిరంజీవి, రాజేంద్ర ప్రసాద్ మొదలగు అనేకమందిని సినిమా రంగ నటులుగా తీర్చిదిద్దారు.
ఆమె తన 11 సంవత్సరాల వయస్సులో ఈ నాటక రంగంలోనికి వచ్చారు. ఆమె నాట్యకారిణిగా మొదట్లో ఉండేవారు. ఆమె 1957లో నాట్యం పై హైదరాబాదులో జరిగిన సెమినార్ కు వచ్చారు. అప్పుడు హైదబాదులో స్థిరపడ్డారు. ఆమె ఎ.ఆర్.కృష్ణ గారి నాట్య విద్యాలయంలో శిక్షణ పొందారు. ఆమెను ఎ.ఆర్.కృష్ణ గారు కన్యాశుల్కం నాటకంలో బుచ్చమ్మ పాత్రలో నటించడానికి ఆహ్వానించారు. ఆమె ఎగ్జిబిషన్ గ్రౌండ్ లో ఆమె ఆ పాత్రలో నటించారు.
ఆమె సాంగ్ అండ్ డ్రామా డివిజన్ లో పనిచేసారు. అక్కడ జరిగిన ఇంటర్వ్యూలో హాజరైన దేవదాస్ కనకాల ఆమెకు పరిచయమయ్యారు. 1971 నవంబరు 21న దేవదాస్ కనకాలను వివాహం చేసుకున్నారు. మద్రాసులో ఫిలిం ఇండస్త్రీ వారు ఒక ఇనిస్టిట్యుట్ స్థాపించిన తరువాత దానికి రాజా రామదాస్ గారు ప్రిన్సిపాల్ గా పనిచేసారు. దానిలో కళాకారులకు శిక్షణ నివ్వడానికి ఉపాద్యాయులుగా దేవదాస్ కనకాల అందులో ఉద్యోగంలో చేరారు. తరువాత ఆ సంస్థ వారు లక్ష్మీదేవిని కూడా ఆహ్వానించారు. అప్పటికి సెంట్రల్ గవర్నమెంటు సంస్థలో పనిచేస్తున్నందున నాటకాలనూ వేసేవారు. ఆ సమయంలో ఆమెకు ఒక కుమారుడు (రాజీవ్ కనకాల) జన్మించారు. తరువాత ఆమె తన ఉద్యోగానికి రాజీనామా చేసి ఆ సంస్థలో 1974లో లెక్చరర్ గా చేరారు. అప్పటికి సినీనటుడు రాజేంద్రప్రసాద్ మొదటి సంవత్సరం శిక్షణ పొందుతున్నాడు. అప్పటికి రజనీకాంత్ వారు రెండవ సంవత్సరం బ్యాచ్ లో శిక్షణ పొందుతున్నారు. 1975లో దేవదాస్ కనకాల ఫిలిం ఛాంబర్ కు రిజైన్ చేసారు. అప్పటికి ఆమెకు ఒక అమ్మాయి (శ్రీలక్ష్మి కనకాల) జన్మించింది. సినిమానటుడు చిరంజీవి ఆమెకు ఐదవ బ్యాచ్ (1977-78) విద్యార్థి. 1978 లో ఆ ఛాంబర్ మూసివేసారు. అప్పుడు ఎం.జి.రాంచంద్రన్ అధికారంలోకి వచ్చాడు. అప్పుడు అడయార్ ఇనిస్టిట్యూట్ లో తమిళంలో మాత్రమే శిక్షణ నిచ్చేవారు. ఇతరభాషలకు శిక్షణనిచ్చేవారు కాదు. అక్కడ ఎవరూ చేరడం లేదు. అందువల్ల ఈ ఛాంబర్ నూ మూసివేసి ఇక్కడ ఉన్న సిబ్బందిని ఆ ఇనిస్టీట్యూట్ కు తరలించారు. ఆమె అడయార్ ఇనిస్టిట్యూట్ లో శిక్షకురాలిగా చేరారు. అక్కడ ఆమె వద్ద శిక్షణ పొందినవారే శుభలేఖ సుధాకర్, సుహానిసి మొదలైన వారు. 1981 మరియు 1982 బ్యాచ్ లు పూర్తిచేసిన తదుపరి ఆమె మరలా హైదబాదులో ప్రారంభమైన థియేటర్ ఆర్ట్స్ లో శిక్షకురాలిగా ఆమె భర్తతో పాటు చేరారు. అనేక మంది సినిమా నటీనటులకు ఆమె శిక్షణ నిచ్చారు.
ఆమె సినిమాలలో చాలా తక్కువగా చేసారు. ఆమె ప్రేమ బంధంలో జయప్రదకు తల్లిగా నటించారు. ఒకఊరికథ సినిమాలో అసోసియేట్ గా పనిచేస్తూనే ఒక చిన్నపాత్రలో నటించారు. మాష్టారి కాపురం లో ఒక పాత్రలో నటించారు. పోలీస్ లాకప్ సినిమాలో విజయశాంతికి అత్తగారి పాత్రలో నటించారు. కొబ్బరిబోండాం సినిమాలో రాజేంద్రప్రసాద్ కు తల్లిగా నటించారు.
ఆమె కుమారుడు రాజీవ్ కనకాల ప్రముఖ సినిమా మరియు టెలివిజన్ నటుడు. కోడలు కనకాల సుమ కూడా ప్రసిద్ధ యాంకర్ మరియు నటీమణి. లక్ష్మీదేవి కుమార్తె శ్రీలక్ష్మి కనకాల టెలివిజన్ నటీమణి. అల్లుడు పెద్ది రామారావు కూడా నాటకరంగ ప్రముఖులు.లక్ష్మీదేవి 2018, ఫిబ్రవరి 3న హైదరాబాదులోని తన స్వగృహంలో మరణించారు.
మారెమ్మవ్వ ఆలయం, ఉప్పరహాల్
మారెమ్మవ్వ ఆలయం కర్నూలు జిల్లా, కౌతాళం మండలంలోని ఉప్పరహళ్ గ్రామంలో ఉంది.
కర్నూలు జిల్లా 'ఉప్పర్ హాల్' లో ఈ ఆలయం నెలకొని ఉంది. ఈ గ్రామానికి చెందిన ప్రజలు అమ్మవారి ఆలయంలో వచ్చిన హుండీ ఆదాయంతో, ప్రతియేటా అమ్మవారి ఉత్సవాలు నిర్వహించేవారు. అలాగే హుండీ ఆదాయాన్ని అమ్మవారి దగ్గర అప్పుగా తీసుకుని ఆమెకి వడ్డీతో సహా చెల్లించాలని నిర్ణయించుకున్నారు. అలా అమ్మవారి ఆశీస్సులతో ఆమె దగ్గర అప్పుగా తీసుకున్న డబ్బుతో చేసిన వ్యవసాయం వలన అందరికీ ఎన్నడూ లేనంతగా లాభాలు వచ్చాయి. దాంతో వడ్డీతో సహా తాము తీసుకున్న మొత్తాన్ని రైతులు హుండీలో వేశారు. అప్పటి నుంచి గ్రామంలోని వారంతా అమ్మవారి దగ్గర అప్పు తీసుకుని వ్యవసాయం చేయడం ఆనవాయతీగా మారిపోయింది. అలా వ్యవసాయం చేసిన రైతులకు నష్టమనేది తెలియకుండా పోయింది. రైతులు ఇచ్చే వడ్డీతో ఆలయం అభివృద్ధి చెందుతూ వస్తోంది. అలాగే ఒకప్పుడు వేల రూపాయలను మాత్రమే అప్పుగా ఇచ్చే అమ్మవారు, అనతికాలంలోనే లక్షల రూపాయలను రుణాలుగా ఇచ్చే ఆర్థిక పరమైన సామర్థ్యాన్ని సంతరించుకుంది. ఈ ప్రాంతంలో కరవు అనేది కనిపించకుండా పోయింది.
బయటి నుంచి వచ్చిన వ్యాపారులు గుడి హుండీలో వేసే కానుక సొమ్మునే మూలధనంగా ఏర్పరిచారు. రైతులు పండించ్చేపంట నుండి ఇచ్చే ధాన్యం కూడా మూల నిధిగా ఉంచ్చారు. ఇదే స్ఫూర్తితో గ్రామంలో మరో రెండు ఆలయాలు కూడా ఆప్పులు ఇస్తున్నాయి.
జీవపరిణామంపై హిందూ దృక్కోణం
జీవ పరిణామం జరిగిందని హిందూ ధర్మం విశ్వసిస్తుంది. ఈ వాదాన్ని డార్విన్ జీవపరిణామ సిద్ధాంతం బలపరుస్తుంది. పూర్ణావతారములు మరియు డార్విన్ జీవపరిణామ సిధ్ధాంతం పోలి ఉంటాయి. మత గ్రంథాలలో సృష్టి గురించి చెప్పిన వివరణకు విరుద్ధంగా ఏదైనా శాస్త్రీయ పరిశోధనా ఫలితాలు వెలువడినప్పుడు, కఠోర సృష్టివాదులు ఆ ఫలితాలను తిరస్కరించటం గానీ, వాటి వెనుక ఉన్న శాస్త్రీయ సిద్ధాంతాలను, మరియు/లేదా వాటి నిర్వహణా పద్ధతులను తప్పుపట్టడం కానీ చేస్తుంటారు ఈ కారణాల వల్ల, సృష్టివాద విజ్ఞానాన్ని, ఇంటెలిజెంట్ డిజైన్ సిద్ధాంతాన్ని ప్రధానస్రవంతిలోని శాస్త్రీయ సముదాయం మిథ్యా విజ్ఞానముగా ముద్రవేస్తున్నది.
సూర్య సిద్ధాంతం ప్రకారం సంవత్సరానికి 365.2435374 రోజులు. ఆధునిక సైన్సు పరిజ్ఞానం ప్రకారం సంవత్సరానికి 365.2421897 రోజులు. ఈ రెండు సిద్ధాంతాలకు మధ్య గల తేడా కేవలం 1 నిమిషం, 54.44128 సెకండ్లు మాత్రమే. ఋగ్వేదం ( 10:129 ) లో గల నాసదీయ సూక్తం ప్రకారం సృష్ఠి ఒక ఉష్ణశక్తి బిందువు నుంచి ఉద్బవించంది. ఇది మహా విస్ఫోటన సిద్దాంతాన్ని (Big Bang Theory) పోలి ఉంటుంది. ప్రఖ్యాత ఖగోళ, అంతరిక్ష మరియు భౌతిక శాస్త్రవేత్తలు కేవలం హిందూ మతం మాత్రమే అంతరిక్షం మరియు ఖగోళం గణాంక లెక్కలు సరిసమంగా కట్టిందని అభిప్రాయం వ్యక్తము చేసారు. వారిలో ప్రముఖ శాస్త్రవేత్తలైన కార్ల్ సాగన్, నీల్స్ బోర్, ఎర్విన్ స్కోడింగర్, వెర్నర్ హైసన్బర్గ్ రాబర్ట్ ఓపెన్ హీమర్ యూజీన్ విజ్ఞర్ జార్జి సుదర్శన్ ఫ్రిట్జాఫ్ కాప్రా వంటి వారున్నారు. హిందూ ధర్మం ప్రకారం, హిందువుల శాస్త్రం ప్రకారం సృష్ఠి ఆరంభం హిరణ్యగర్బం (బంగారు గుడ్డు) నుండి జరిగింది. ఈ సిద్దాంతం నేడు ఆమోదించిన మహా విస్ఫోటన సిద్దాంతంలో చెప్పబడిన (oval shape or eliptical shape of Universe) ను పోలి ఉంటుంది. అలా సృష్టి పుట్టిన తర్వాత త్రిమూర్తులు జన్మించారని ఇతిహాసం. 2007 వ సంవత్సరంలో అమెరికాలో ప్యూ ఫోరమ్ చేసిన ఒక సర్వేలో 80% హిందువులు, పరిణామ వాదాన్ని అంగీకరించారు.
పూర్ణావతారములలో దశావతారములు ముఖ్యమైనవి ఈ అవతారాలు డార్విన్ సిద్దాంతానికి సమంగా ఉంటాయి. అవి:
ఉల్లంగిపాలెం
ఉల్లంగిపాలెం, కృష్ణా జిల్లా, మచిలీపట్నం మండలానికి చెందిన గ్రామము. పిన్ కోడ్ నం. 521 002., యస్.ట్.డీ కోడ్=08672.
సముద్రమట్టానికి 7 మీ.ఎత్తు
శ్రీనివాస నగర్ కాలని, రామరాజుపాలెం, ఆకులమన్నాడు
పెడన, మచిలీపట్నం, గుడివాడ, రేపల్లె
మచిలీపట్నం, పెడన నుండి రోడ్డురవాణా సౌకర్యం ఉంది. రైల్వేస్టేషన్; మచిలీపట్నం, విజయవాడ ప్రదాన రైల్వేస్టేషన్ 69 కి.మీ
మండల పరిషత్తు ప్రాథమిక పాఠశాల. 
మచిలీపట్టణంలోని పెద ఉల్లంగిపాలెంలో వేంచేసియున్న ఈ ఆలయంలో 2017, మార్చి-5వతేదీ ఆదివారంనాడు, ప్రత్యేక దైవిక కార్యక్రమాలు నిర్వహించారు. వేదపండితుల ఆధ్వర్యంలో లక్ష్మీగణపతి హోమాన్ని భక్తిశ్రద్ధలతో నిర్వహించారు. శివపార్వతుల ఉత్సవమూర్తులకు శాస్త్రబద్ధంగా కళ్యాణం చేపట్టినారు. ఈ కార్యక్రమానికి భక్త్లు అధికసంఖ్యలో విచ్చేసారు. [1]
[1] ఈనాడు కృష్ణా; 2017, మార్చి-6; 5వపేజీ.
క్రీస్తు యెుక్క అజ్ఞాత సంవత్సరములు
యేసు ("Jesus") (క్రీ.పూ 0 నుండి క్రీ.శ 26–36 వరకు) నజరేయుడైన యేసుగా కూడా పిలవబడే ఈయన పేరిట పౌలు గారిచే అంతియొకయలో యేసు వారి శిష్యలకు క్రైస్తవులు అనే పేరు పెట్టరు. ఈయన యేసు క్రీస్తుగా కూడా వ్యవహరించబడతాడు. క్రీస్తు అన్న పదము గ్రీకు భాషలో "క్రీస్తోస్" ("ఆభిషిక్తుడు")నుండి పుట్టింది.ఇది హీబ్రూలో "మెసయ్యా"కు సమానం. ఇక () (లూక్:2:46) విషయానికి వస్తే క్రీస్తు 12 సంవత్సరముల వయ్యస్సు తర్వాత 18 సంవత్సరములు ఎవరికి తెలియదని సంఘటనాలు కూడా ఉన్నాయి.
1887వ సంవత్సరంలో రష్యా యుద్ధము సైన్యాద్యక్షుడు మరియు చరిత్రకారుడు నికోలాస్ నోటోవిచ్ కాశ్మీర్ (లడక్) లోని హెమీస్ మొనాస్ట్రిలో ఉన్నప్పుడు ఇస్సా యొక్క జీవితం అనే ఒక డాక్యుమెంట్ పై అధ్యయనం చేసారు. ఇస్సా అంటే ఇస్లాం యొక్క అరాబిక్ భాషలో జీసస్ అని అర్ధం. నోటోవిచ్ అధ్యయనం 1894లో ఫ్రెంచి భాషలో La vie inconnue de jesus christ (క్రీస్తు యొక్క అజ్ఞాత సంవత్సరములు) అనే పేరుతో ఒక పుస్తకం ప్రచురించాడు. ఈ పుస్తకం ప్రకారం ఏసు తన 13వ ఏట జెర్సులేమ్ వీడి ఆద్యాత్మికత కోసం సిందూ వైపుగా పయనించి పంజాబ్ దాటిన తరువాత ఒరిస్సా లోని పూరి వెళ్ళి అక్కడ బ్రాహ్మణులు దగ్గర వేదాలు చదివి హిందూవుగా మారాడు. తరువాత ఏసు నలంద దగ్గర రాజగిర్ హిందూ పీఠం దగ్గర 6 సంవత్సరము గడిపాడు. తర్వాత హిమాలయాలకు వెళ్ళి టిబెట్ బౌద్ధులు దగ్గర కొన్ని బౌద్ధ సుత్రాలు చదివాడు తరువాత తన 29వ ఏట పర్షియా మీదుగా జెర్సులేమ్కు తిరిగి వెళ్ళాడు, జీసస్ భారతదేశం వచ్చి హిందు గురూజిల వద్ద చాల విషయాలు నేర్చుకున్నాడు. ఆ విషాయన్ని ఇంఢియా లో ని బైబుల్స్ లో  ఎక్కడ కనబడధు, నీజానికి భారతదేశంలో చదివే బైబుల్  అసలైనా బైబుల్ కాదు.
స్వూన్ సిద్ధాంతం ప్రకారము ఏసుక్రీస్తు ఈస్టర్ రోజున (సిలువ వేసిన 3రోజుల తర్వాత) లేచి కొంత కాలము తర్వాత చనిపోయిన పిమ్మట ఆయనను కాశ్మీర్లో గల కన్యార్ జిల్లాలో గల హర్వాన్లో ఇద్దరు అపోస్టులు పూడ్చి పెట్టారు. ఈ విషయం మెహర్ బాబా, నోటొవిచ్, ఫీదా హస్నియన్ అంగికరించారు.
మిర్జ గులమ్ అహ్మద్ అహ్మదీయ ముస్లీమ్ సంఘం స్థాపకుడు మరియు భారతదేశంలో క్రీస్తు (Jesus in India) అనే పుస్తకం రచయిత. ఇతని ప్రకారము క్రీస్తు కాశ్మీర్లో నివసిస్తు తన 120వ ఏట మరణించాడు. తరువాత ఆయనను కాశ్మీర్ లోని రోజాబాల్ మందిరంలో సమాధి చేసారు.
పుస్తకాల పురుగు
పుస్తకాల పురుగు అంటే పుస్తకాలను ప్రేమించేవారు. వీరు పుస్తకాల గురించి తెలుసుకోవడానికి, చదవడానికి, వాటిని గురించి మాట్లాడటానికి, సేకరించడానికి అమితమైన ఉత్సాహం చూపిస్తారు.
పంతొమ్మిదవ శతాబ్దంలో అమెరికా పారిశ్రామికీకరణలో ప్రముఖ పాత్ర వహించిన జె.పి. మోర్గాన్ పుస్తకాలంటే విపరీతంగా ప్రేమించేవాడు. 1884 లో 1459 సంవత్సరానికి చెందిన మెయిన్జ్ సాల్టర్ అనే పుస్తకాన్ని సొంతం చేసుకోవడానికి 24,750 డాలర్లు చెల్లించాడు.
అజయ్ (నటుడు)
అజయ్ ఒక ప్రముఖ తెలుగు సినీ నటుడు. తెలుగు సినిమాల్లో ఎక్కువగా ప్రతినాయక పాత్రలలోనూ, సహాయ పాత్రలు పోషించాడు.
అజయ్ విజయవాడలో జన్మించాడు. తండ్రి ఉద్యోగరీత్యా నెల్లూరు, తిరుపతి లకు బదిలీ కావడంతో అజయ్ విద్యాభ్యాసం ఈ ప్రాంతాల్లో సాగింది. 1995లో ఎంసెట్ లాంగ్ టర్మ్ కోచింగ్ కోసం హైదరాబాదు, జూబిలీ హిల్స్ లోని ఓ కళాశాలలో చేరాడు. అక్కడే నటన మీద ఆసక్తితో మధు ఫిల్మ్ ఇన్స్టిట్యూట్ లో చేరి నటనలో కోర్సు పూర్తి చేశాడు.
అజయ్ తండ్రికి దర్శకుడు వేమూరి జ్యోతి కూమార్ పరిచయం ఉండటంతో మొదటగా కౌరవుడు అనే సినిమాలో అవకాశం వచ్చింది. దాని తరువాత అవకాశాల కోసం తొమ్మిది నెలలు ఎదురు చూడాల్సి వచ్చింది. అంతకు మునుపు "పవన్ కల్యాణ్ క్రియేటివ్ వర్క్స్" బృందంలో పనిచేసిన శ్రీధర్ రెడ్డి అనే వ్యక్తి సహకారంతో ఖుషి సినిమా నటీనటుల సెలక్షన్ లో ఎంపికయ్యాడు. అందులో అజయ్ చేసిన ఆకతాయి పాత్ర మంచి గుర్తింపునిచ్చింది.
ఖుషి తరువాత మరికొన్ని సినిమాలలో నటించినా అజయ్ కి బాగా గుర్తింపు సాధించిన చిత్రం ఒక్కడు. ఎమ్మెస్ రాజు, రాజమౌళి మొదలైన దర్శకులు తాము రూపొందించిన సినిమాల్లో అజయ్ కు మంచి పాత్రలిచ్చి ప్రోత్సహించారు. మహేష్ బాబు కెరీర్లో మంచి విజయాల్ని సాధించిన మూడు సినిమాలు ఒక్కడు, అతడు, పోకిరి అన్నింటిలో అజయ్ నటించడం విశేషం.
కాంతి శాస్త్రం
కాంతి శాస్త్రం అంటే కాంతి యొక్క లక్షణాలను మరియు ప్రవర్తనను వివరించే భౌతిక శాస్త్ర విభాగం. ఈ శాస్త్రంలో కాంతిని గుర్తించే పరికరాలు, కాంతిని వాడుకునే పరికరాలు, వివిధ రకాలైన పదార్థాల మీద కాంతి ప్రభావం లాంటి అంశాలు ఉంటాయి. ప్రధానంగా మానవులు చూడగలిగే కాంతి, అతినీలలోహిత కిరణాలు, పరారుణ కిరణాలు గురించి ఇందులో వివరణ ఉంటుంది. కాంతిని విద్యుదయస్కాంత తరంగాలుగా కూడా అభివర్ణిస్తారు కాబట్టి ఆ తరంగాల యొక్క ఇతర రూపాలైన ఎక్స్-రే, మైక్రోవేవ్, రేడియో తరంగాలను అధ్యయనం చేయడం కూడా ఇందులో భాగమే.
కాంతి యొక్క చాలా ధర్మాలను కాంతిని విద్యుదయస్కాంత తరంగాలుగా భావించి వివరించవచ్చు. అయితే ఈ భావన ద్వారా కాంతి యొక్క అన్ని ధర్మాలను ప్రయోగపూర్వకంగా నిరూపించడం కష్టసాధ్యం. అందుకోసం సరళమైన నమూనాల ద్వారా కాంతి మీద ప్రయోగాలు సాగించారు. కాంతి జ్యామితి ఇందులో ప్రధానమైనది. ఇందులో కాంతిని ఋజువుగా (నేరుగా) ప్రయాణించే కిరణాల సముదాయంగా అభివర్ణించారు. అవి ఏదైనా ఉపరితలాన్ని తాకినప్పుడు వంగడమో లేదా ఆ వస్తువుల గుండా చొచ్చుకుని ప్రయాణించడమో చేస్తాయి. కాంతి భౌతిక శాస్త్ర నమూనా కాంతి ధర్మాలను మరింత విపులంగా వివరిస్తుంది. 19వ శతాబ్దంలో విద్యుదయస్కాంత సిద్ధాంతం అభివృద్ధి సాధించడంతో కాంతిని విద్యుదయస్కాంత తరంగాలుగా ఉంటుందని నిర్ధారణకు వచ్చారు.
కొన్ని కాంతి ధర్మాలు వివరించాలంటే కాంతిని తరంగాలు గానూ, మరియు కణాలుగా కూడా ఊహించాలి. క్వాంటమ్ మెకానిక్స్ ద్వారా వీటిని వివరిస్తారు. కాంతిని కణధర్మాలను వివరించడానికి దానిని ఫోటాన్ల సముదాయంగా భావిస్తారు.
కాంతి శాస్త్రాన్ని దాని అనుబంధ రంగాలైన ఖగోళ శాస్త్రం, వివిధ ఇంజనీరింగ్ రంగాలు, ఫోటోగ్రఫీ, వైద్యరంగాలలో విరివిగా వాడుతున్నారు. నిత్యజీవితంలో మనం వాడే వస్తువులైన అద్దాలు, కటకాలు, టెలిస్కోపు, మైక్రోస్కోపు, లేజర్లు, ఫైబర్ ఆప్టిక్స్ మొదలైనవి కాంతి సూత్రాల ఆధారంగా తయారుచేయబడ్డవే.
అల్లావుద్దీన్ ఖాన్
అల్లావుద్దీన్ ఖాన్ (బాబా అల్లావుద్దీన్ ఖాన్ గానూ, ఉస్తాద్ అల్లావుద్దీన్ ఖాన్ గానూ ప్రఖ్యాతులు) (1862 - సెప్టెంబర్ 6, 1972) బెంగాలీ సరోద్ విద్వాంసుడు, సుప్రఖ్యాత హిందుస్తానీ సంగీతకారుడు. 20వ శతాబ్దిలోకెల్లా అత్యుత్తమ హిందుస్తానీ సంగీత గురువుగా పేరుగాంచారు.
అల్లావుద్దీన్ ఖాన్ 1862లో ముస్లిం కుటుంబంలో జన్మించారు. ఆయన జన్మస్థలం త్రిపుర. అల్లావుద్దీన్ ఖాన్ హిందూ, ముస్లిం ఆరాధనా పద్ధతులు రెంటినీ పాటించేవారు. ఆయన నిత్యం నమాజ్ చేయడంతో పాటుగా నిత్య శివారాధకుడు కూడా. శివుడిపై ఆయనకున్న భక్తిభావం వల్లనే కుమార్తెకు అన్నపూర్ణా దేవి అని పేరుపెట్టుకున్నారు. ఆయన కుమార్తె అన్నపూర్ణా దేవి సుర్ బాహిర్ (బేస్ సితార్) వాద్యకారిణి, కుమారుడు అలీ అక్బర్ ఖాన్ ప్రముఖ సరోద్ విద్వాంసుడు.
ఏడవ ఏటనే సంగీత విద్యను అభ్యసించేందుకు స్వస్థలమైన త్రిపురను విడిచిపెట్టి కలకత్తా (నేటి కోల్ కతా) చేరుకుని ఎన్నో కష్టనష్టాలు అనుభవించారు. చివరికి తాన్ సేన్ వంశస్థుడు, సుప్రసిద్ధుడు అయిన వజీర్ ఖాన్ వద్ద శిష్యరికం పొందారు. అల్లావుద్దీన్ ఖాన్ ప్రధానంగా సరోద్ విద్వాంసుడిగా ప్రఖ్యాతి పొందినా మొత్తంగా 16 వాద్యాలపై ఆయన నైపుణ్యం సాధించారు.
మెడికల్ అల్ట్రాసౌండ్
మెడికల్ అల్ట్రాసౌండ్ లేదా డయాగ్నొస్టిక్ సోనోగ్రఫీ లేదా ఆల్ట్రాసోనోగ్రఫీ అనేది అల్ట్రాసౌండ్ వినియోగ ఆధారిత డయాగ్నొస్టిక్ ఇమేజింగ్ పద్ధతి. దీనిని స్నాయువులు, కండరాలు, కీళ్ళు, నాళాలు మరియు అంతర్గత అవయవాలు వంటి అంతర్గత శరీర నిర్మాణాలు చూడడానికి ఉపయోగిస్తారు. దీని ఉపయోగం యొక్క లక్ష్యం వ్యాధి యొక్క మూలాలను కనుగొని బాగుచేయడం. గర్భిణీ స్త్రీలను పరిశీలించే అభ్యాసానికి ఉపయోగించే అల్ట్రాసౌండ్ ను "ఆబ్స్టెరిక్ అల్ట్రాసౌండ్" అంటారు. అల్ట్రాసౌండ్ అనేవి మానవులకు వినిపించే 20వేల హెర్ట్‌జ్‌ల పౌనఃపున్యం కన్నా ఎక్కువ ఫ్రీక్వెన్సీలతో ఉండే శబ్ద తరంగాలు (> 20,000 Hz). ఈ పౌనఃపున్యం ఉన్న శబ్దాలు మానవులకు వినిపించవు.
వైద్యరంగంలో అతిధ్వనులను శరీర అంతర్భాగాలను పరిశీలించేందుకు, రోగగ్రస్థ కణజాలం నిర్మూలించేటందుకు మరియు చెడిపోయిన కణజాలాన్ని బాగుచేయడానికి ఉపయోగిస్తారు. కీళ్ళ నొప్పులు, కండరాల నొప్పుల నివారణలో అతిధ్వనులను ఉపయోగిస్తారు. మూత్రపిండాలలోని రాళ్ళను నిర్మూలించడానికి కూడా అతిధ్వనులను వాడుతున్నారు. శరీర అంతర్భాగాల్ని పరిశీలిచడంలో అతిధ్వనులు X-కిరణాల కన్నా సమర్ధవంతముగా పనిచేస్తాయి. కొన్ని రకాల క్యాన్సర్ కణితుల సాంద్రతలలో ఉండే అతి స్వల్ప తేడాలు గుర్తించడంలో X-కిరణాలు అంత ఉపయోగకరం కాదు. గర్భములో ఉన్న శిశువుకు సంభందిచిన సమాచారాన్ని తెలుసుకోవడములో అతిధ్వనులు ఎంతగానో ఉపయోగపడుతున్నాయి. కణజాలం గుండా అతిధ్వనులు ప్రసారము చేసిన్నప్పుడు దాని సాంద్రత మరియు స్థితిస్థాపకతల ఆధారముగా అతిధ్వనులు వేర్వేరు డిగ్రీలలో పరావర్తనము చెందుతాయి. కణజాలము యొక్క నిరోధము కారణముగా అంతర్గత ఉష్ణాన్ని జనింపజేసే డయాథర్మిక్ సాధనాలను ఫిజికల్ థెరపీలో విస్తారముగా వాడుతున్నారు. అతిధ్వనులను ఉపయోగించడం ద్వారా సంప్రదాయ శస్త్ర చికిత్సలో కన్నా అతి తక్కువ పరిమాణములో శరీరంపై గాటు లేదా రంధ్రాలు చేయడం ద్వారా శస్త్ర చికిత్స చేయడం వీలవుతుంది. ఈ పద్ధతి మెదడు మరియు చెవి వంటి భాగాలపై చేసే సున్నితమైన శస్త్ర చికిత్సలో ఉపయోగిస్తున్నారు.
అతిధ్వనులు
అల్ట్రాసౌండ్లు లేదా అతిధ్వనులు అనేవి మానవ వినికిడి పరిమితి కంటే ఎక్కువ పౌనఃపున్యాలతో ఉన్న ధ్వని తరంగాలు. అల్ట్రాసౌండ్ అనేది మానవులకు వినిపించక పోవడంలో తప్ప, దాని భౌతిక లక్షణాలలో 'సాధారణ' (వినిపించే) ధ్వని నుండి భిన్నంగా ఉండదు.
గబ్బిలాలు తమ ఆహారాన్ని గుర్తించడానికి ఆల్ట్రాసోనిక్ రంగింగ్ యొక్క వివిధ పద్ధతులను ఉపయోగిస్తాయి. They can detect frequencies beyond 100 kHz, possibly up to 200 kHz.
లావు నాగేశ్వరరావు
లావు నాగేశ్వరరావు భారతదేశ సర్వోన్నత న్యాయస్థానం సుప్రీంకోర్టు న్యాయమూర్తి. ఆయన 1995 నుండి 2014 వరకు వీరు సుప్రీంకోర్టులో రెండుసార్లు అదనపు సొలిసిటర్ జనరల్ గా పనిచేసారు. సుప్రీంకోర్టులో సీనియర్‌ లాయర్‌గా 22 ఏళ్లుగా నాగేశ్వరరావు పనిచేస్తున్నారు. ఎన్నో కీలకమైన కేసులను వాదించి మంచి న్యాయకోవిదుడిగా పేరు గడించారు. స్వయంకృషికి, పట్టుదలకు మారుపేరుగా నిలిచారు. వివిధ కేసుల్లో సుదీర్ఘ వాదనలు వినిపించిన ఆయన అక్కడ సీనియర్ కౌన్సిల్ హోదాను పొందారు. సీనియర్ కౌన్సిల్ హోదా నుంచి ఆయన నేరుగా న్యాయమూర్తిగా పదవీ బాధ్యతలు చేపట్టారు. 
ఆయన ఆంధ్రప్రదేశ్ రాష్ట్రానికి చెందిన గుంటూరు జిల్లా లోని పెదనందిపాడు గ్రామంలో వెంకటేశ్వర్లు, శివనాగేంద్రమ్మ దంపతులకు జూన్ 8 1957 న జన్మించారు. స్థానిక లయోలా పాఠశాలలో ప్రాథమిక విద్యను, గుంటూరులోని టీజేపీఎస్‌ కళాశాల్లో బీకాం డిగ్రీ పూర్తి చేశారు. ఏసీ కళాశాలలో లా చదివారు. ఆయనకు నాటక రంగంలో ఎక్కువగా ఆసక్తి ఉండేది. ఆయనకు నాటకాలతో పాటు సినిమా మరియు క్రికెట్ లు కూడా ఆసక్తికరమైన అంశాలు. ఆయన న్యాయవాదిగా ప్రాక్టీసు చేస్తున్న సమయంలో ప్రతిధ్వని సినిమాలో పోలీసు పాత్ర వేసారు. క్రికెటర్ గా ఆయన ఆంధ్ర జట్టు తరఫున రంజీ ల్లో ఆడారు.
1982నుంచి 1984 వరకూ గుంటూరు జిల్లా కోర్టులోనూ, ఆ తర్వాత 1994వరకూ హైకోర్టులోనూ ప్రాక్టీస్‌ చేశారు. 1995 జనవరి నుంచి సుప్రీం కోర్టులో న్యాయవాదిగా పలు కీలక, ప్రధాన కేసులు వాదిస్తూ జాతీయస్థాయిలో పేరొందారు.
సుప్రీంకోర్టుకు జడ్జిగా రావాలంటే ముందుగా ఏదైనా హైకోర్టులో ప్రధాన న్యాయమూర్తిగా పనిచేసి ఉండాలి. కానీ నాగేశ్వరరావు మాత్రం ఇప్పటివరకు ఏ స్థాయి కోర్టులోనూ న్యాయమూర్తిగా పనిచేయలేదు. ఇలా కిందిస్థాయిలో ఏ కోర్టులోనూ న్యాయమూర్తిగా పనిచేయకుండా నేరుగా సర్వోన్నత న్యాయస్థానం జడ్జిగా ఎన్నికైన తొలి తెలుగు వ్యక్తిగా లావు నాగేశ్వరరావు ఘనత సాధించారు. అంతే కాదు జస్టిస్‌ సంతోష్‌ హెగ్డే తర్వాత.. నేరుగా సుప్రీంకోర్టు న్యాయమూర్తిగా దక్షిణాది నుంచి ఎన్నికైన రెండో లాయర్ కూడా ఆయనే కావడం విశేషం. వీరు 2016, మే-13వ తేదీ శుక్రవారంనాడు సుప్రీం కోర్టు న్యాయమూర్తిగా పదవీ స్వీకారం చేసారు.
ఆయన స్వగ్రామమైన పెదనందిపాడును దత్తత తీసుకున్నారు. అచట అనేక అభివృద్ధి కార్యక్రమాలకు, యువత ఉపాధికి శ్రీకారం చుట్టారు. ఊరిలో పెద్దఎత్తున చెట్లు నాటే కార్యక్రమాన్ని చేపట్టారు. వైద్య శిబిరాలను ఏర్పాటు చేసారు. పెదనందిపాడు ఎడ్యుకేషనల్‌ సొసైటీని ఏర్పాటు చేసి పేద విద్యార్థులకు స్కాలర్‌షిప్ లు అందజేస్తున్నారు. సంవత్సరానికి రూ.లక్ష వ్యయంతో ఒక విద్యార్థిని చదివిస్తున్నారు. పదవీవిరమణ తరువాత గ్రామంలోనే ఉండి సేవ చే యాలనే తలంపుతో ప్రస్తుతం పెదనందిపాడులో ఇల్లు కట్టిస్తున్నారు.
కామిశెట్టి శ్రీనివాసులు
కామిశెట్టి శ్రీనివాసులు (జూన్ 25, 1941) అన్నమాచార్య కీర్తనలపై పరిశోధన చేసిన వారిలో ప్రముఖుడు. ఇదే రంగంలో కీలకమైన పరిశోధన చేసిన రాళ్ళపల్లి అనంతకృష్ణ శర్మ శిష్యుడు. 
ఆయన జూన్ 25, 1941 తేదీన లక్ష్మీదేవి, కామిశెట్టి వెంకటసుబ్బయ్య దంపతులకు కడపలో జన్మించాడు. అక్కడే ప్రభుత్వ ఆర్ట్స్ కళాశాల నుంచి డిగ్రీ పూర్తి చేశాడు. 1963లో శ్రీవేంకటేశ్వర విశ్వవిద్యాలయం నుంచి తెలుగుసాహిత్యంలో ఎం.ఏ పూర్తి చేశాడు. తరువాత భాషాశాస్త్రంలో పీజీ డిప్లోమా చేశాడు.
ఆయన చదువుతున్నప్పుడే అన్నమాచార్య కీర్తనలపై ఆసక్తి కలిగింది. వెంటనే రాళ్ళపల్లి అనంతకృష్ణ శర్మ దగ్గర శిష్యుడిగా చేరాడు. అన్నమాచార్య కీర్తనలపై ఆయన ఆసక్తిని, కృషిని గమనించిన తిరుమల తిరుపతి దేవస్థానం వారు 1978లో అన్నమాచార్య ప్రాజెక్టుకు డైరెక్టరుగా నియమించింది. ఆడియో, వీడియో రికార్డింగులలో ఆయన ప్రతిభను గమనించిన తితిదే వారు శ్రీవెంకటేశ్వర రికార్డింగ్స్ అనే ప్రాజెక్టుకు కూడా ఆయన్నే డైరెక్టరుగా నియమించారు. ఆ భాద్యతలో భాగంగా ఆయన భారతరత్న ఎం.ఎస్ సుబ్బులక్ష్మి చే పాడించి శ్రీవేంకటేశ్వర పంచరత్నమాలను రికార్డింగు చేయించారు. దేశమంతటా సంగీత కార్యక్రమాలు ఏర్పాటు చేయించాడు. పేరు పొందిన సంగీత విద్వాంసులంతా ఇందులో పాల్గొన్నారు.
విక్రమ్ గాంధీ
విక్రమ్ గాంధీ తెలుగు సినిమా దర్శకుడు. విక్ర‌మ్ గాంధీ అస‌లు పేరు ఎస్ఎస్ శ్రీ‌నివాస గాంధీ. ఇండ‌స్ట్రీలో ఆయ‌న్ని అంద‌రూ విక్ర‌మ్ గాంధీ అంటుంటారు.
ఆయన స్వగ్రామం కృష్ణా జిల్లాలోని గన్నవరం. ఆయన అసిస్టెంట్ డైరక్టరుగా 100 సినిమాలకు పనిచేసారు.
ఆయన శివాజీ హీరోగా నటించిన స్టేట్ రౌడీ, వేణుమాధవ్ హీరోగా నటించిన ప్రేమాభిషేకం (2008 సినిమా) చిత్రాలను డైరెక్ట్ చేసిన దర్శకుడు. ఆ రెండు చిత్రాలు పరాజయం పాలు కావడంతో విక్రం కు సినిమాలు రాలేదు. అయితే అంతకుముందే దర్శకత్వ శాఖలో వందకు పైగా చిత్రాలకు పనిచేసాడు. 
గత కొంత కాలంగా క్యాన్సర్‌తో బాధపడుతున్న 45 ఏళ్ల విక్రమ్ గన్నవరం (కృష్ణా జిల్లా)లోని ఆయన నివాసంలో మే 11 2016 న తుదిశ్వాస విడిచారు.
పోఖ్రాన్-II
పోఖ్రాన్-II అన్నది భారతదేశం భారత సైన్యానికి చెందిన పోఖ్రాన్ పరీక్షా రేంజిలో మే 1998లో నిర్వహించిన ఐదు న్యూక్లియర్ బాంబుల విస్ఫోటనాల పరీక్షల వరుస.
సిరంజి
సిరంజి అనగా ట్యూబ్‌లో బిగువుగా సరిపోయే ప్లంగర్ కలిగినటువంటి సాధారణ పంపు. ఈ ప్లంగర్ బ్యారెల్ అని పిలవబడే ఒక స్థూపాకార ట్యూబ్ లోపల వైపున ముందుకు తోయబడేలా మరియు వెనుకకు లాగబడేలా ఉంటుంది. సిరంజి ట్యూబ్ ఓపెన్ ముగింపు వద్ద ఉన్న ఒక కన్నము ద్వారా ద్రవ లేదా వాయులను లోపలికి పీల్చుకొనుటను లేదా లోపల నుంచి బయటికి విరజిమ్ముటను అనుమతిస్తుంది. సిరంజి యొక్క ఓపెన్ ముగింపు, బారెల్ యొక్క లోపలికి మరియు బయటికి జరిగే ప్రవాహ నియంత్రణ సహాయంగా హైపొడెర్మిక్ సూది (చర్మం లోపలికి గుచ్చు సూది), నాజిల్, లేదా ట్యూబ్‌తో బిగించబడి వుంటుంది. సిరంజిలు తరచుగా రక్త ప్రసరణలోకి ఇంట్రావీనస్ మందులు ప్రవేశపెట్టుటకు ఇంజక్షన్లు వేసే పద్ధతి ప్రకారం ఉపయోగిస్తారు. సిరంజి అనే పదం "గొట్టం" అని అర్ధానిచ్చే సిరిన్క్స్ అనే గ్రీకు పదం నుండి ఉద్భవించింది.
కిల్లంపల్లి శ్రీనివాసరావు
కిల్లంపల్లి శ్రీనివాసరావు (కె.శ్రీనివాసరావు గా సుపరిచితులు) (Killampalli Srinivasarao)సైద్దాంతిక గణిత భౌతికశాస్త్ర విభాగంలో ప్రొఫెసర్. ఆ సంస్థ 1962లో స్థాపించబడినది. దానికి వ్యవస్థాపక అధ్యక్షుడు అల్లాడి రామకృష్ణన్.
ఆయన పూర్వీకులు రాజమండ్రి వాస్తవ్యులు. ఆయన తండ్రి కె.వల్లభేశ్వర రావు (1899-1983) చెన్నైలో ప్రఖ్యాత న్యాయవాదిగా ఉండేవారు. ఆయన తండ్రి తన పోస్టుగ్రాడ్యుయేట్ చదువుల నిమిత్తం చెన్నై వచ్చి స్థిరపడ్డారు. శ్రీనివాసరావు తల్లి లక్ష్మీకాంతమ్మ తెలుగు సాహిత్యం లో ప్రముఖ సేవలనందించారు. ఆమెకు నలుగురు కుమారులు మరియు ఇద్దరు కుమార్తెలు. వారిలో చిన్నవాడు శ్రీనివాసరావు.
ఆయన చెన్నై నందలి ప్రెసిడెన్సీ కళాశాలలో ఎం.ఎస్.సి ని 1964 లో పూర్తి చేసారు. ఆయన పరమాణువులోని కేంద్రకంలోని పైయాన్ ఫోటో ప్రొడక్షన్ అనే అంశంపై అల్లాడి రామకృష్ణన్ నేతృత్వంలో పి.హెచ్.డి చేసారు. అదే 1972లో మద్రాసు విశ్వవిద్యాలయం నుండి డిగ్రీని పొందారు. అదే సంవత్సరం ఆయన ఇనిస్టిట్యూట్ ఆఫ్ మేథమెటికల్ సైన్సెస్ లో సభ్యునిగా చేరి నవంబరు 2002 లో పదవీవరమణ పొందిన వరకు తన సేవలనందించారు.
ఆయన మూడు దశాబ్దాలకు పైగా (1972-2002) ఇనిస్టిట్యూట్ ఆఫ్ మేథమెటికల్ సైన్సెస్ (చెన్నై) లో పనిచేసి, సీనియర్ ప్రొఫెసరుగా పదవీవిరమణ చేసారు. గణిత శాస్త్రంలోని స్పెషల్ ఫంక్షన్స్, క్యు-సిరీస్, గ్రూప్ థియరీ ఆల్జీబ్రాస్, కంప్యూటరు ఆల్జీబ్రా అంశాలమీద శ్రీనివాస రామానుజన్ రాసిన నోట్‌బుక్స్ మీద పరిశోధనలు చేసారు. యూనివర్శిటీ ఆఫ్ బాన్ లోని అలెగ్జాండర్ వోస్ హంచోలెడ్జ్ ఫౌండేషన్ ఫెలో, కెనడా, యూరప్, జపాన్,అమెరికా దేశాలలోని పలు యూనివర్శిటీలలో విజిటింగ్ ప్రొఫెసర్. అంతర్జాతీయ ప్రముఖ పత్రికలలో, అనేక గణిత శాస్త్ర సంబంధిత వ్యాసాలు, పరిశోధనా పత్రాలను వెలువరించారు. "క్వాంటం థియరీ ఆఫ్ యాంగ్యులర్ మోమెంటం, సెలెక్టెడ్ టాపిక్స్" మొదలైన పుస్తకాలను రచించారు. కొన్ని పుస్తకాలకు సహ రచయితగా ఉన్నారు. "జర్నల్ ఆఫ్ కంప్యూటేషనల్ అండ్ అప్లయిడ్ మేథమెటిక్స్" మొదలైన గణితశాస్త్ర ప్రత్యేక పత్రికలు వెలువరించిన మెమోరియల్ గ్రంథ సంపుటాలకు సంపాదకత్వం వహించారు.
ఆయన 1998లో "శ్రీనివాస రామానుజన్ - ఎ మాథెమెటికల్ జీనియస్" అనే గ్రంథాన్ని రచించారు. ఈ పుస్తకం ద్వారా అంతర్జాతీయ ఖ్యాతి గడించారు. ఈ గ్రంథాన్ని 2004, డిసెంబరులో మరింతగా పరిష్కరించి విస్తరించి పునర్ముద్రించారు. శ్రీనివాస రామానుజన్ సంబంధించిన జీవిత విశేషాలు, పరిశోధనా వివరాలు అనేకంతో పాటు అమూల్యమైన అరుదైన ఛాయాచిత్రాలు కూడా ఈ గ్రంథంలో స్థానం సంపాదించుకున్నాయి. ఆయన "రామానుజన్ మ్యూజియం అండ్ మాథ్స్ ఎడ్యుకేషన్ సెంటర్"(రాయపురం,చెన్నై) డైరక్టరుగా ఉన్నారు.
ఆయన మూడు పుస్తకాలను రచించారు. ఆయన ఎనిమిది పుస్తకాలకు సంపాదకత్వం వహించారు. అంతర్జాతీయ జర్నల్స్ లో 57 ఆర్టికల్స్ ను, భారతీయ జర్నల్స్ లో 43 పత్రాలను ప్రచురించారు.
కేశిరాజు సత్యనారాయణ
కేశిరాజు సత్యనారాయణ గణిత శాస్త్ర విద్యావేత్త. ఆయన క్షేత్రమితి, జ్యామితి లలో విశిష్ట పరిశోధనలు చేసి అంతర్జాతీయంగా గణుతికెక్కిన గణిత శాస్త్రవేత్త.
కేశిరాజు సత్యనారాయణ తూర్పుగోదావరి జిల్లా, రాజమండ్రి సమీపాన గల మలకపల్లి గ్రామంలో 1897లో జన్మించారు. మద్రాసు ప్రెసిడెన్సీ కళాశాల నుండి గణితశాస్త్రంలో బి.ఎ (ఆనర్స్) చేసారు. ఎం.ఎ మరియు బి.యి.డి డిగ్రీలను కూడా పొందారు. రాజమండ్రి ప్రభుత్వ కళాశాలలో అధ్యాపకునిగా పనిచేసారు. ఆయన పనిచేసే కాలంలో ప్రిన్సిపాల్ గా ఓ.జె.కూల్ట్రే మరియు శొంఠి పురుషోత్తం వంటి మహామహులు పనిచేసారు.
ఆయన గణిత పరిశోధనలు చేసారు. పదోన్నతులు అందుకొని ఆ కళాశాలకు ప్రధానాధ్యాపకునిగా పనిచేసారు. మూడున్నర దశాబ్దాల పాటు గణిత పరిశోధకులుగా, ఉపన్యాసకులుగా రాణించారు. ఆయన విద్యార్థి దశ నుండి కళాశాల ప్రిన్సిపాల్ స్థాయి వరకు గణిత శాస్త్రంలో విశేష పరిశోధనలు చేశారు. అనేక పరిష్కారం కాని సమస్యలను పరిష్కరించారు. అనేక నూతన గణిత సూత్రాలను ఆవిష్కరించారు. ముఖ్యంగా "కోణముల" విభాగంలో ఈయన కనుగొన్న సూత్రాలు ప్రాధాన్యతను సంతరించుకున్నాయి. అనేకానేక పరిశోధనా వ్యాసాలను రాసారు. the Journal of the Indian Mathematical Society, The mathematics Student మొదలైన విదేశీ ప్రముఖ పత్రికలలో ఈయన రాసిన వ్యాసాలు ప్రచురితమై అంతర్జాతీయ గణిత మేథావుల ప్రశంసలను అందుకున్నాయి. స్వల్ప వ్యవథిలో ఖండాతర ఖ్యాతి లభించింది.
ఈయన గణిత సంబంధిత తెలుగు గ్రంథములు వ్రాసినట్లు ఆహ్దారాలు లేవు. కానీ 1962లో యాంగిల్స్ అండ్ ఇన్ ఎక్స్-ఎలిమెంట్స్ ఆఫ్ ట్రయాంగిల్స్ అండ్ టెర్రాహైడ్రా", 1978 లో పోరిస్టిక్ థియరీ మొదలైన ఆంగ్ల గ్రంథాలు వ్రాసారు. విద్యార్థి దశ నుండి జీవిత పర్యంతం గణిత శాస్త్ర అధ్యయనానికి, పరిశోధనలకే కృషి చేసారు.
ఆయన హైదరాబాదులో తన 88వ యేట 1985 ఆగస్టు 13 న మరణించారు.
ఎం.కుటుంబరావు
ఎం.కుటుంబరావు హోమియోపతి వైద్య శాస్త్ర నిపుణులు. డా.గురురాజు గవర్నమెంటు హోమియోపతిక్ మెడికల్ కాలేజీకి ప్రిన్సిపాల్ గా వ్యవహరించారు.
ఆయన కృష్ణా జిల్లా గుడివాడలో 1927, డిసెంబరు 11 న జన్మించారు. ఆయన తండ్రి పేరు గురురాజు. ఆయన ఎం.బి.బి.ఎస్, ఎం.బి.ఎస్. (ఆనర్స్), ఎం.డి (ఆనర్స్) పట్టాలు అందుకున్న తరువాత డి.హెచ్.ఎం లలో ఉత్తీర్ణత సాధించారు.
ఆయన భారత దేశాధ్యక్షులకు గురవ హోమియోపతిక్ వైద్యులుగా ఉండేవారు. కేంద్ర ప్రభుత్వ ఆధీనంలోని సెంట్రల్ కౌన్సిల్ ఫర్ రీసెర్చి వారి ఇండియన్ మెడిసన్ అండ్ హోమియోపతి విభాగంలో దీర్ఘకాలిక వ్యాధుల నివారన పరిశోధనకు నేతృత్వం వహించారు. సె.జి.హెచ్.ఎస్ హాస్పటల్ కు సూపరింటెండెంట్ గా, డా.గురురాజు గవర్నమెంటు హోమియోపతిక్ మెడికల్ కాలేజీకి ప్రిన్సిపాల్ గా, ఆంధ్ర ప్రదేశ్, తమిళనాడు రాష్ట్రాల హోమియోపతి శాఖల సలహాదారుగా పనిచేసారు.
నేషనల్ ఇనిస్టిట్యూట్ ఆఫ్ హోమియోపతి - కలకత్తా గవర్నింగ్ బాడీ, సెంట్రల్ కౌన్సిల్ ఫర్ రీసెర్చి ఇన్‌ హోమియోపతి మొదలగు సంస్థలకు గౌరవ సభ్యులుగా విశేష సేవలనందించారు. ఆల్‌ ఇండియా ఇనిస్టిట్యూట్ ఆఫ్ హొమియోపతికి ఉపాధ్యక్షులుగా వ్యవహరించారు సెంట్రల్ కౌన్సిల్ ఫర్ హోమియోపతికి సలహా సంఘ సభ్యులుగా ఉండి హోమియో వైద్య రంగానికి గణనీయమైన సేవలలు చేసారు.
నవీనా హేమంత్
నవీనా హేమంత్ చైల్డ్ సైకియాట్రిస్టు.
ఆమె రాజకీయ, సాంఘిక, తాత్విక రచయిత నరిశెట్టి ఇన్నయ్య మరియు కోమల దంపతులకు గుంటూరు జిల్లా తెనాలిలో జన్మించారు. హైదరాబాదు లో కళాశాల విద్యనభ్యసించారు. బెంగుళూరు మెడికల్ కాలేజీలో మెడిసన్ చదివారు. 1988 లో అమెరికా వెళ్ళి సైకియాట్రిలో స్పెషలైజేషన్ చేసారు. మానసిక వైద్య రంగంలో చాలా కొత్త విభాగమైన చైల్డ్ సైకియాట్రిలో అవిశ్రాంతంగా పరిశోధనలు చేసారు. సూపర్ స్పెషాలిటీ అయిన పిల్ల సైకియాట్రి లో గణనీయమైన కృషి చేసారు. ఇది ట్రిపుల్ ఎం.డితో సమానం. చైల్డ్ సైకియాట్రి అనేది కొత్తగా అభివృద్ధి చెందుతున్న అతి ముఖ్య వైద్య విభాగం కాగా ఎంతో అభివృద్ధి చెందిన అమెరికాలోనూ చైల్డ్ సైకియాట్రిస్ట్‌ ల సంఖ్య పరిమితంగానే ఉన్నది. వారిలోనూ ప్రాక్టీసు చేస్తున్నది 50 శాతం మంది మాత్రమే. 2002లో ఇండియన్ అకాడమీ ఆఫ్ చైల్డ్ సైకియాట్రీ అధ్వర్యంలో ప్రపంచ సదస్సు జరిగినపుడు ఈమె కూడా పాల్గొన్నారు. ఈ శాస్త్రం అభివృద్ధి చెంది, ప్రజలకు చేరువ కావడానికి ఈమె ఎంతో కృషి చేసారు. పిల్లలకు మానసిక సమస్యలు ఉంటాయని, వారికి చికిత్స ఉంటుందని పెద్ద ఎత్తున ప్రచారం చేసారు. పలు జాతీయ, అంతర్జాతీయ పత్రికలలో పరిశోధనా వ్యాసాలు వ్రాసారు. పిల్లల పెంపకంలో అతి ముఖ్యమైన మానసిక ఆరోగ్యం అందించడం పట్ల తల్లిదండ్రులకు ప్రేరణ, స్ఫూర్తి కలిగిస్తున్నారు. ఆమె తమ్ముడు వాల్‌స్ట్రీట్ పత్రిక సంపాదకుడు.
ఇన్‌ఫ్రాసౌండ్
ఇన్‌ఫ్రాసౌండ్ అనగా తక్కువ పౌనఃపున్యం కలిగిన శబ్దంగా సూచించబడుతుంది, ఇది మానవ వినికిడి "సాధారణ" పరిమితి అయిన 20 Hz (హెర్జ్) లేదా సెకనుకు ఆవర్తనాలు కంటే పౌనఃపున్యం తక్కువ ఉన్న శబ్ధం. పౌనఃపున్యం తగ్గుతుండగా వినికిడి సామర్థ్యం క్రమక్రమంగా తక్కువ సున్నితంగా మారుతుంది, కాబట్టి మానవులకు శబ్దాన్ని గ్రహించుటకు శబ్ద వత్తిడి తగినంత అధికం ఉండాలి. చెవి ఇన్‌ఫ్రాసౌండ్ గ్రహింపుకు ప్రాథమిక అవయవం, కాని అధిక సాంద్రతల వద్ద శరీరంలోని పలు ప్రాంతాలలో ఇన్‌ఫ్రాసౌండ్ కంపనాల అనుభూతికి అవకాశం ఉంది. శబ్ద తరంగాల అధ్యయనానికి డౌన్ 0.001 Hz వరకు 20 Hz కింద శబ్దాలు కవర్‌చేస్తూ ఇన్‌ఫ్రాసోనిక్స్ గా కొన్నిసార్లు సూచిస్తారు.
సంగీతంలో ఇన్‌ఫ్రాసౌండ్ ఉత్పత్తికి సబ్‌వుఫర్స్ రూపొందించబడ్డాయి. ఇవి మానవులకు ప్రత్యేక అనుభూతిని కలిగిస్తాయి.
అతిధ్వనులు
సర్కార్ ఎక్స్‌ప్రెస్
సర్కార్ ఎక్స్‌ప్రెస్ (Circar Express) భారతీయ రైల్వేలకు చెందిన చెంగల్పట్టు నుండి కాకినాడ పోర్టు రైల్వే స్టేషను వరకు ప్రయాణించే రైలు. ఇది విజయవాడ రైల్వేజంక్షను ద్వారా పోతుంది. దీని మార్గంలో ముఖ్యమైన పట్టణాలు నెల్లూరు, చీరాల, విజయవాడ, గుడివాడ,భీమవరం,తణుకు,నిదదవోలు, రాజమండ్రి,సామర్లకోట మరియు కాకినాడ. ఈ రైలు ప్రతీరోజూ వెళుతుంది. ఇది 702 కిలోమీటర్ల దూరం ప్రయాణిస్తుంది.
రైలు సంఖ్య 17643 గల రైలు చెంగల్పట్టు నుండి కాకినాడ పోర్టుకు ప్రతీ రోజూ 16:00 గంటలకు బయలుదేరుతుంది. ఇది కాకినాడ పోర్టుకు తరువాత రోజు 09:40 గంటలకు చేరుతుంది.
రైలు సంఖ్య 17644 గల రైలు కాకినాడ పోర్టు నుండి ప్రతీరోజూ 14:40 గంటలకు బయలుదేరి మరుసటి రోజు 08:20 గంటలకు చెంగల్పట్టు చేరును.
the train is hauled by WAP-7 of Lallaguda(LGD) loco shed between Chennai Egmore and Vijayawada Junction and WDP-1 of Vijayawada(BZA) from Vijayawada Junction to Kakinada port
ఈ రైలు యొక్క సరాసరి వడి 43 కి.మీ/గంట. ఇది ప్రతీ రోజూ ఉంటుంది.
జాన్ గిల్పిన్
జాన్ గిల్పిన్ (John Gilpin) (18వ శతాబ్దం) ప్రసిద్ధిచెందిన ఆంగ్ల హాస్య రచన. దీనిని విలియం కూపర్ (William Cowper) 1782 లో "The Diverting History of John Gilpin" అను పేరుతో రచించాడు. కూపర్ ఈ కథను తన స్నేహితురాలైన లేడీ ఆస్టిన్ నుండి విన్నట్లుగా పేర్కొన్నాడు.
గిల్పిన్ లండన్ సమీపంలో నివసిస్తున్న ఒక ధనిక వస్త్ర వ్యాపారి. ఇతనికి బకింగ్‌హాంషైర్ లో ఒక స్వంత స్థలంలో నివసించాడు. ఈ రచనలో గిల్పిన్, అతని భార్య మరియు పిల్లలతో ఎడ్మంటన్ కు ప్రయాణిస్తూ దారితప్పిపోయారు, తరువాత గుర్రం అదుపుతప్పి పది మైళ్లు దాటి వేర్ అనే పట్టణానికి చేరారో వివరించాడు.
కందుకూరి వీరేశలింగం పంతులు ఈ రచననే జాన్ గిల్పిన్ పేరున తెలుగులోకి పద్యరూపంలోనే అనువదించారు. ఇందులోని మొదటి పద్యం ఇలా:గీ. లండ ననియెడుపట్టణ మొండుగలదు,
దాన, గన్యతయుఁ బ్రసిద్ధితద్దగలిగి,
యుద్ధవేళనె పనిచేయు యోధవరుఁడు,
జానుగిల్పిను వసియించు సంతమును. 1 ఈ క్రింది లింకులలో పూర్తి పద్యాలు ఉన్నాయి:
కంపనం
వైబ్రేషన్ లేదా కంపనం అనగా సమతౌల్యం యొక్క పాయింట్ శీఘ్రంగా వెనక్కు మరియు ముందుకు (లేదా పైకి క్రిందికి) కదలటం. కంపనం అనేది కాలక్రమంగా (ఒక నమూనాను కలిగిన) లేదా నియమరహితంగా ఉండవచ్చు. కంపించుతున్న ఏదోటి అదే సమయంలో వణుకుతుండవచ్చు. ఒక క్రమ విధంగా దాని కంపనాలు ఉన్నట్లయితే , అది ఒక సంగీత స్వరమును కూడా ఉత్పత్తి చేయగలుతుంది, ఎందుకంటే అది ప్రకంపనాలను ఎయిర్ చేయవచ్చు. ఈ కంపనం చెవి మరియు మెదడు కు ధ్వని తరంగాలు పంపుతుంది.
అడపావారిపాలెం
అడపావారిపాలెం, కృష్ణా జిల్లా, మోపిదేవి మండలానికి చెందిన గ్రామము. పిన్ కోడ్ నం. 521 130., యస్.ట్.డీ కోడ్=08671.
సముద్రమట్టానికి 6 మీ.ఎత్తు
ఈ ఆలయంలో అమ్మవారి వార్షిక జాతర మహోత్సవాలు, 2016, మే-13వతేదీ శుక్రవారం నుండి 15వతేదీ ఆదివారం వరకు వైభవంగా నిర్వహించెదరు. 13వతేదీ శుక్రవారంనాడు వృక్షపూజ మరియు ఇతర ప్రత్యేకపూజాకార్యక్రమాలు, 14వతేదీ శనివారంనాడు అమ్మవారికి పవిత్ర కృష్ణానదిలో పుణ్యస్నానాలు చేయించడం, బంగారుపుట్ట, జ్యోతులతో గ్రామోత్సవం, 15వ తేదీ ఆదివారంనాడు నైవేద్యాల సమర్పణ, అమ్మవారి ఆలయ పునఃప్రవేశం మొదలగు కార్యక్రమాలు నిర్వహించెదరు. [2]
వరి, అపరాలు
వ్యవసాయం
[2] ఈనాడు అమరావతి/అవనిగడ్డ; 2016, మే-12; 3వపేజీ.
అబ్బారెడ్డి నాగేశ్వరరావు
అబ్బారెడ్డి నాగేశ్వరరావు ఆర్కిడాలజీ శాస్త్రవేత్త. 
ఆయన గుంటూరు జిల్లా చేబ్రోలులో 1954 జన్మించారు. ఆంధ్ర విశ్వవిద్యాలయంలో బోటనీలో పి.జి.చేసారు. బోటనీలోనే పి.హెచ్.డి కూడా చేసారు. "ఆర్కిడ్స్ ఆఫ్ అరుణాచల ప్రదేశ్"ను పరిశోధనాంశంగా సిద్దాంత వ్యాసం రాసారు. టిప్పి లోని ఆర్కిడ్ పరిశోధనా కేంద్రంలో ఆర్కిడాలజిస్టుగా ప్రవేశించి పరిశోధనలు కొనసాగించారు. అరుణాచల అడవుల్లో విస్తృతంగా సంచరించి అపారమైన విజ్ఞానం గడించారు.
1980 లో అస్సాం లోని తేజపూర్ పట్టణానికి 65 కి.మీ దూరంలో ఉన్న టిప్పి ఆర్కిడ్ స్టేషన్‌లో ప్రవేశించి ఆర్కిడ్ పరిశోధనలు విస్తృతంగా చేపట్టారు. టిప్పి నుండి అరుణాచల ప్రదేశ్ లోని పశ్చిమ కామెంగ్ జిల్లా కేంద్రమైన బొమ్‌దిలాకు వెళ్ళే మార్గంలో ఆయన కొత్తగా 250 ఆర్కిడ్స్ ను కనుగొని రికార్డు చేసారు.
ఒకటి రెండు రోజుల్లో వాడిపోయి స్వరూప రూపలావణ్యాలను కోల్పోయె పూల స్థానంలో ఆర్కిడ్స్ రంగం ప్రవేశం చేసిన నేపథ్యంలో ఈయన పరిశోధనా విజయం ఉంది. రోజుల తరబడి తాజాదనాన్ని కోల్పోకుండా ఆకట్టుకొనే ఈ ఆర్కిడ్స్ కోసం విదేశాల్లో గిరాకీ ఉంది. ప్రపంచ దృష్టిని ఆకర్షించి, విశేష ప్రాచుర్యం పొందుతున్న ఆర్కిడ్స్ ను రంగ ప్రవేశం చేసిన ఘనత ఈయనది.
పుష్పించే మొక్కల మాదిరిగానే ఒక రకమైన పూలజాతి మొక్కలు ఆర్కిడ్స్ "ఆర్కిడీస్" కుటుంబానికి చెందినవి. ఈ మొక్కలు పూల అలంకరణలో ఎంతో ప్రాధాన్యత సంతరించుకున్నాయి. అరుణాచల్ లో కేవలం 250 రకాలు మాత్రమే నాగేశ్వరరావు పరిశోధనల ఫలితంగా దేశ వ్యాప్తంగా అయితే 1200 రకాల ఆర్కిడ్స్ ఉండగా అరుణాచల్ ప్రదేశ్ ను అగ్రగామిగా నిలిపారు. 30 రకాలు ప్రపంచంలో మరెక్కడా లభించనివి కావడం వల్ల ఈ రోజు అరుణాచల ప్రదేశ్ ను "ఆర్కిడ్స్ రాజధాని"గా పేర్కొంటున్నారు.
టిప్పి ఆర్కిడ్స్ పరిశోధనా కేంద్రాన్ని అనూహ్య రీతిలో అభివృద్ధి చేసిన ఘనత ఆయనకే దక్కుతుంది. ప్రపంచంలో ప్రకృతి సృష్టించిన సహజసిద్ధమైన ఆర్కిడ్స్ దాదాపు 30 వేల రకాలుంటాయి. వాటిద్వారా శాస్త్రవేత్తలు 1.3 లక్షల రకాలను సృష్టించారని తాజా నివేదికలు చెబుతున్నాయి. డా. నాగేశ్వరరావు సృష్టించిన 250 ఆర్కిడ్స్ లో అయిదారు కొత్త రకాల హైబ్రిడ్స్ ను రిజిస్టర్ చేసారు.
ఆర్కిడ్స్ విజ్ఞానరంగంలో అంతర్జాతీయ స్థాయి ప్రతిభ ఉన్న కొద్ది మందిలో ఆయన ఒకరు. అరుణాచల ప్రదేశ్‌లో "డా.రావు"గా పేరు పొందారు. ఆయన "అరుణాచెలన్సీస్" (మన దేశంలో ప్రప్రథమంగా కనుగొన్న ప్రజాతి), బీర్ మానియా జైనియాన ఓబోరోనియా కమ్‌లాంగినెస్ మొదలగు అనేక రకాల ఆర్కిడ్స్ ను ఆయన అభివృద్ధిచేసారు.
చల్లగల్ల నరసింహం
చల్లగల్ల నరసింహం భారతీయ సివిల్ సర్వెంట్ మరియు రచయిత. ఆయన ఆంధ్రప్రదేశ్ రాజధాని అయిన హైదరాబాదు లోని జూబ్లీహిల్స్ ను ఆధునీకరించడంలో ప్రసిద్ధి గాంచాడు. ఆయన ఐఏయస్ అధికారిగా పనిచేశాడు. 1947 నుండి 1953 వరకు చెన్నై కార్పొరేషన్ కు కమీషనర్ గా పనిచేశాడు. తమిళనాడు లోని చెన్నై నగరంలో టౌన్ షిప్ ను అభివృద్ధి చేశాడు. ఆయన స్వీయ చరిత్ర "మి అండ్ మై టైమ్స్" తో 1986 లో ప్రచురితమైనది. భారత ప్రభుత్వం ఆయనకు 1962లో పద్మశ్రీ అవార్డును యిచ్చి సత్కరించింది.
2016 మే 11 బాగ్దాద్ బాంబుదాడులు
11 మే 2016న ఇరాక్ రాజధాని బాగ్దాద్ నగరంలో ట్రక్కు బాంబింగ్ జరిగి కనీసం 65 మంది మరణించగా, 87 మంది గాయపడ్డారు. జన సమ్మర్దమైన మార్కెట్ ప్రాంతంలో బాంబు దాడి జరగి ప్రధానంగా స్త్రీలు, పిల్లలు మరణించారు. తర్వాతిరోజున షీటే కధుమియా ప్రాంతంలో జరిగిన ఆత్మాహుతి దాడిలో 18 మంది మరణించగా 43 మంది గాయపడ్డారు. పశ్చిమ బాగ్దాద్ కు చెందిన జామియా ప్రాంతంలో మరో కారు బాంబు దాడి జరిగి 13 మంది వరకూ చనిపోయారు.